Ini Yang Terjadi Pada Dagangan USD Susulan Data GDP Pada Minggu Lalu

Matawang dolar Amerika Syarikat mengalami kejatuhan pada dagangan Jumaat kembali menutup keuntungan yang dicapai untuk tiga hari berturut-turut sebelum itu, selepas data ekonomi yang dinanti-nantikan pada oleh pelabur mencatatkan bacaan yang bercampur-campur.
Data awal pertumbuhan GDP di Amerika Syarikat untuk suku tahun pertama 2019 merekodkan bacaan angka yang tinggi dengan peningkatan kepada 3.2% berbanding bacaan 2.2% sebelum ini yang telah dikemaskini semula. Sejurus selepas data tersebut dikeluarkan, nilai USD melonjak tinggi membuat kenaikan mengatasi kesemua pasangan matawang utama yang lain.
Namun, lonjakan tersebut tidak bertahan lama apabila pasaran menyaksikan dagangan USD kembali menjunam semula daripada paras lonjakan harga. Ini adalah disebabkan data awal untuk indeks harga bagi suku tahun pertama 2019 pula mencatatkan bacaan yang rendah iaitu 0.9% sahaja berbanding jangkaan penurunan kepada 1.3% dan jauh lebih rendah daripada bacaan suku tahun terakhir 2018 iaitu pada kadar 1.7%.
Data inflasi yang menjadi rujukan bank pusat itu dan akan mempengaruhi keputusan penetapan kadar faedah pada minggu ini memberikan perspektif yang negatif kepada pelabur sekaligus kembali melemahkan nilai matawang USD dalam pasaran walaupun data GDP adalah kukuh.
 Matawang Euro yang diniagakan lemah di sekitar paras terendah berbanding dolar USD sejak Mei 2017 berikutan kebimbangan terhadap pertumbuhan ekonomi di zon Eropah, kembali meningkat pada kadar 0.19% menjelang pilihan raya di Sepanyol.
Pound Sterling turut menunjukkan sedikit peningkatan pada dagangan Jumaat lalu namun masih dilihat berisiko dengan kebimbangan terhadap ketidantentuan rundingan Brexit masih membayangi pasaran. Penurunan nilai dagangan Sterling pada minggu lalu juga adalah dilihat sebagai penurunan terbesar mingguan untuk bulan April.
Goldman Sachs menyampaikan kenyataan bahawa rundingan pengunduran Britain dari Kesatuan Eropah yang berlarutan akan terus memberi kesan buruk terhadap ekonomi dan produktiviti yang lemah akan mempengaruhi pertumbuhan.
Sementara matawang Yen pula pada minggu ini dijangka akan bergerak perlahan ekoran bank pusat di Jepun ditutup dan akan kembali beroperasi semula pada minggu hadapan. Sebarang berita penting atau isu-isu utama yang sensitif terhadap sentimen pasaran akan memberikan impak terhadap dagangan Yen berikutan faktor kecairan yang rendah membuatkan pergerakan volatile harga.
Kawal dagangan anda dengan sebaiknya dan pantau data-data ekonomi utama yang akan menghiasi pasaran sepanjang minggu ini.


Analisis Dari IEA Ini Pasti Menambah Kebimbangan Kepada Pasaran Minyak Mentah Dunia!

Ketua Agensi Tenaga Antarabangsa (IEA) berkata pada Khamis, pelaburan dalam pengeluaran minyak mentah dijangka akan menjunam buat tahun ketiga berturut-turut pada 2017 berikutan isu lebihan global yang berterusan.
Menurut Pengarah IEA, Fatih Birol dalam satu persidangan tenaga di Tokyo berkata bahawa analisis IEA menunjukkan, harga minyak telah memasuki tempoh turun naik yang besar akibat daripada penyusutan pelaburan minyak global.
Tambah beliau lagi, ini adalah penurunan kali pertama dalam sejarah minyak mentah buat kali ketiga berturut-turut.  Beliau turut mengatakan bahawa situasi ini akan menimbulkan kesukaran buat pasaran ini dalam tempoh beberapa tahun lagi.
 Harga minyak telah meningkat kepada paras tertinggi dalam tempoh hampir sebulan selepas OPEC dijangka akan bersetuju untuk membekukan pengeluaran.
Pertubuhan Negara-negara Pengeksport Petroleum dijangka akan bertemu pada minggu depan untuk memuktamadkan sekatan output.
Dalam masa yang sama, Brent mentah berlegar di paras $49 setong pada Khamis.
Jepun Semakin Buntu Dalam Menetapkan Dasar Terbaik Buat Ekonomi Mereka!


Sentimen Rundingan Dagang AS-China Kembali Berisiko, AUD/USD Gagal Mengukuh

Dagangan dolar Australia sejak awal minggu ini bergerak perlahan dipacu oleh sentimen rundingan dagang Amerika Syarikat dan China.
Pelabur turut berwaspada menantikan laporan data pekerjaan Australia pada Khamis dengan jangkaan pertambahan pekerjaan yang meningkat pada catatan Oktober.
Pada sesi pasaran Asia pagi ini, dolar Aussie melonjak susulan keputusan mesyuarat polisi monetari Reserve Bank of New Zealand (RBNZ) yang telah mengekalkan kadar faedah pada 1.00%.
Pengukuhan dolar New Zealand turut mendorong kenaikan pada dolar Aussie atas faktor negara serantau.
Namun, kenaikan Aussie tidak bertahan lama setelah laporan terbaru berhubung rundingan dagang AS-China kembali memberikan tekanan.
Dilaporkan bahawa Presiden Amerika Syarikat Donald Trump kembali menekan China serta mengancam untuk mengenakan tambahan tarif terhadap ekonomi kedua terbesar dunia tersebut.
 Melihat pergerakan harga pada carta pasangan matawang AUD/USD, harga membuat lonjakan dari paras support 0.68300 menguji zon SBR (support become resistance) 0.68500 pada sesi Asia.
Kemudian harga segera membuat penurunan semula dan kembali bergerak di bawah garisan sokongan Moving Average 50 (MA50) sehingga dagangan bersambung pada sesi Eropah.
Jika sentimen rundingan dagang AS-China terus merosot, dolar AUD bakal terjejas dan harga bakal membuat penurunan ke paras lebih rendah melepasi zon support 0.68300.
Penurunan lebih rendah harga bakal menuju zon RBS (resistance become support) pada 0.68100 yang diuji pada penghujung Oktober lalu.
Sebaliknya jika harga berjaya membuat kenaikan semula, zon tumpuan sekitar paras 0.68800 dilihat berpotensi menjadi destinasi kenaikan harga sebelum kenaikan lebih tinggi bakal menuju zon resistance 0.69300.
Lihat gambar carta pasangan matawang AUD/USD di bawah untuk rujukan analisis teknikal anda.


Harga Minyak Brent Naik Ke Paras Tertinggi 2 Tahun Lalu

Harga minyak Brent meningkat menghampiri paras tertinggi 2 tahun lalu pada hari Rabu berikutan usaha Organisasi Negera Pengeksport Petroleum (OPEC) untuk memajukan perjanjian pengurangan bekalan minyak dan Rusia juga menunjukkan usaha untuk iltizam dengan perjanjian tersebut.
Pasaran hadapan Brent di ICE meningkat sebanyak 0.48% kepada $61.23 setong setakat jam 10.15 pagi. Paras ini menghampiri paras tertinggi 2 tahun lalu iaitu pada $61.41 setong. Harga minyak brent meningkat sebanyak 38% dari paras terendah Jun 2017.
Minyak West Texas Intermediate (WTI) didagangkan sekitar $54.66 setong, meningkat sebanyak 0.51% setakat jam 10.15 pagi. Namun masih menghampiri paras tertinggi sejak Februari lalu, dan meningkat 30% dari paras terendah Jun 2017.
Peningkatan harga minyak ini didorong oleh usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018. Mereka dijangka akan melanjutkan lagi tempoh perjanjian sehingga akhir tahun depan.
 Sejak itu, bekalan minyak telah berkurangan. Pengeluaran OPEC pada bulan Oktober berkurangan dariapda 80,000 bpd kepada 32.78 juta bpd.
Pada suku tahun lepas, laporan data perdagangan menunjukkan pengeluaran pasaran minyak global berkurangan daripada sepatutnya menyebabkan inventori minyak berkurang.
Hal ini disebabkan gangguan bekalan di Iraq dan U.S berikutan badai yang meninmpa negara itu. Menurut pedagang, kekurangan pengeluaran minyak akan berlanjutan sehingga tahun hadapan.
Selain itu, pengeluaran minyak U.S telah meningkat sebanyak 13% sejak pertengahan 2016 iaitu kepada 9.5 juta bpd.


Analisis Teknikal GBP/USD – Timeframe H1 – 17/12/2018

Diperhatikan pergerakan harga pada chart pasangan matawang GBP/USD pada dagangan Jumaat lalu telah membuat penurunan selepas gagal menembusi zon SBR (support become resistance) di sekitar 1.26700 pada dagangan hari sebelumnya. Penurunan harga dari paras Magic Pivot telah mencecah sehingga ke paras support MagicS3 pada indicator Moshed Magic Line sebelum sedikit pantul semula pada penghujung dagangan New York dan menutup dagangan minggu lalu di sekitar paras support MagicS2. Data yang menjadi tumpuan untuk matawang Sterling pada minggu ini adalah kadar inflasi pada Rabu ini yang dijangka menurun dan pada hari Khamis pula, fokus adalah terhadap pengumuman kadar faedah oleh Bank of England (BOE) yang dijangka akan mengekalkan kadar faedah pada tahap sedia ada.
Pada sesi pasaran Asia pagi ini, dilihat harga pada chart GBP/USD bergerak sangat perlahan dan mendatar sahaja di bawah paras Magic Pivot 1.2591 sejak awal sesi bermula. Jika harga gagal melepasi paras Magic Pivot hari ini, jangkaan harga berkemungkinan membuat penurunan ke paras support 1.2519 (MagicS1) untuk harga menguji paras terendah dagangan Jumaat lalu. Seterusnya, harga yang meneruskan penurunan bakal menguji paras terendah semasa pada chart GBP/USD di sekitar paras 1.24800 sebelum harga menuju pula ke paras support 1.2456 (MagicS3). Jika matawang GBP terus didagangkan merosot, harga boleh mencecah penurunan sehingga ke paras sekitar 1.2384 (MagicS3) untuk mencatatkan paras terendah yang baru.
Namun, jika harga berjaya menunjukkan lonjakan pada dagangan hari ini, berkemungkinan harga akan menguji semula paras resistance 1.2654 (MagicR1) yang berada berhampiran zon SBR. Jika momentum kenaikan harga agak kukuh dan harga berjaya melepasi kenaikan pada zon SBR, paras resistance 1.2725 (MagicR2) bakal menjadi destinasi tumpuan harga seterusnya. Dan sekiranya harga masih meneruskan kenaikan ke paras lebih tinggi, jangkaan harga boleh mencapai kenaikan sehingga ke paras sekitar 1.2789 (MagicR3).
 Terus ikuti perkembangan isu Brexit bersambung pada minggu ini pula di mana pelabur masih melihat dagangan Sterling sebagai berisiko. Kawal dagangan anda dengan mencari peluang terbaik untuk posisi dagangan harian berpandukan indicator Moshed Magic Line yang disediakan untuk anda.

Paras support: 1.2519, 1.2456, 1.2384.
Paras resistance:  1.2654, 1.2725, 1.2789.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Carney: Rakyat UK Melihat Ketaktentuan Brexit

Gabenor Bank of England Carney semalam menegaskan bahawa Monetary Policy Committee (MPC) tidak terlalu bimbang dengan kadar inflasi yang mungkin melebihi sasaran (inflation overshoot) dan akan terus menstabilkan trade-offs yang disebabkan referendum Brexit dan penyusutan Pound. Trade off ialah kos lepas di mana di dalam membuat keputusan pemilihan satu daripada dua barang yang lebih diperlukan
Carney yakin dengan perkembangan ekonomi jangka pendek dengan isirumah masih melihat Brexit sebagai ketaktentuan dengan adanya isyarat ekonomi yang semakin perlahan. Dalam masa yang sama persepsi kepada keselamatan kerja kekal kukuh.
Petunjuk-petunjuk ekonomi UK setakat ini mencatatkan peningkatan yang kukuh dengan keadaan permintaan dalam ekonomi yang semakin baik.
Nisbah simpanan pula menyusut dan semakin manghampiri paras terendah, dengan pinjaman pengguna yang semakin meningkat. Pihak bank pusat menjangkakan peningkatan penggunaan akan menjadi perlahan berikutan inflasi yang semakin tinggi memberi kesan kepada pendapatan benar.
 Data-data lepas juga menunjukkan pertumbuhan yang dipacu oleh penggunaan cenderung untuk  perlahan dan tidak bertahan lama berbanding pengembangan ekonomi yang dipacu oleh pelaburan. Hal ini kerana perbelanjaan yang disebabkan peningkatan pendapatan dan hutang yang semakin tinggi akan menyebabkan berlakunya pembetulan pasaran (correction).
Menurut Carney, inflasi 2% dalam masa tiga tahun memerlukan untuk kadar faedah berada dalam kadar 100 mata asas lebih tinggi dari kadar semasa, tetapi ini akan menyebabkan pengangguran bertambah sebanyak 250,000.
MPC (Monetary Policy Committee) memilih kadar inflasi yang tinggi untuk mengurangkan jumlah pengangguran. Walau bagaimanapun, pilihan ini ada hadnya kepada inflasi yang tidak boleh terlalu tinggi dari paras sasaran.
Carney mengatakan segala prospek pertumbuhan ekonomi dan kewangan akan di bentangkan minggu hadapan dalam mesyuarat MPC, walaupun segala retoriknya semalam menjangkakan pengekalan kadar polisi itu nanti. Tiada reaksi pasaran yang signifikan semasa ucapan Carney.


AUD/USD Terjun 60 PIPS Dan Masih Meneruskan Penurunan Susulan Kemerosotan Data Pertumbuhan GDP

Dagangan Aussie pada hari ini terus berisiko melihatkan kejatuhan nilai matawang tersebut sebaik sahaja data pertumbuhan GDP dikeluarkan pada sesi pasaran Asia pagi ini. Pertumbuhan GDP di Australia jatuh 0.2% untuk suku tahun terakhir Disember 2018 lebih rendah berbanding bacaan suku tahun sebelumnya serta meleset daripada jangkaan kenaikan kepada 0.5%.
Bank pusat Australia semalam telah pun mengumumkan penetapan kadar faedah yang dikekalkan pada paras 1.40% tidak berubah untuk 31 bulan berturut-turut. Namun, dengan isyarat bacaan GDP yang perlahan sejak suku tahun ketiga 2016, bakal mempengaruhi keputusan bank pusat sama ada untuk menurunkan kadar faedah selepas ini.
Pada Khamis pula, tumpuan untuk Aussie adalah terhadap data jualan runcit Australia yang akan dikeluarkan pada jam 8.30 pagi sesi Asia. Jangkaan pasaran adalah angka bacaan akan meningkat kepada 0.3% berbanding penurunan pada data sebelumnya iaitu -0.4%.
Matawang USD pula meneruskan pengukuhan sejak semalam susulan data perkhidmantan PMI dan jualan rumah baru di Amerika Syarikat mencatatkan bacaan yang positif dan mengatasi jangkaan pasaran.
Data ekonomi yang positif tersebut menyokong sentimen dagangan USD di tengah-tengah kerisauan terhadap pertumbuhan ekonomi terbesar dunia itu sebelum ini. Pelabur akan lebih berwaspada menjelang laporan data pekerjaan NFP Amerika Syarikat pada Jumaat ini pula.
Jika dilihat kepada pergerakan harga pada pasangan matawang AUD/USD, harga bergerak mendatar menguji sekitar paras 0.70800 sejak semalam. Namun, harga terus menjunam pada sesi pasaran Asia pagi ini susulan data GDP Australia dikeluarkan.
 Harga telah turun lebih rendah dari paras Magic Pivot 0.7079 hari ini dan turun melepasi paras support MagicS1 dan MagicS2 pada indicator Moshed Magic Line hari ini mencatatkan sekitar 60 pips penurunan. Penurunan yang berjaya dikekalkan boleh mencecah ke paras lebih rendah dari paras harga 0.70000 untuk harga mencatatkan paras terendah semasa yang baru pada chart AUD/USD.
Namun, jika harga kembali melonjak semula, paras-paras resistance pada indicator Moshed Magic Lien hari ini bakal diuji harga sebelum harga menuju ke zon tumpuan SBR (support become resistance) sekitar 0.71500.
Lihat gambar chart AUD/USD di bawah untuk rujukan teknikal analisis anda. Ber tumpuan pada paras support dan resistance pada indicator Moshed Magic Line untuk membantu anda membuat keputusan terbaik dalam dagangan.

Paras support: 0.7062, 0.7041, 0.7024.
Paras resistance: 0.7100, 0.7117, 0.7137.


Sentimen & News yang Bakal Menggerakkan Usd/Cad (16-20 Januari)

Usd/Cad mencatatkan kejatuhan tiga minggu-berturut-turut (28 Dis-13 Januari), sekaligus memadam kenaikan selama dua minggu yang direkodkan pada (14-28 Disember 2016).
Kenaikan Usd/Cad dalam tempoh (14-28 Disember 2016) adalah berikutan kenaikan kadar The Fed dari 0.50% kepada 0.75%. The Fed menaikkan kadar pada 14 Disember dan sejak itu Usd/Cad terus menguat sehingga menjelang tahun baru 2017.
Manakala kejatuhan tiga minggu berikutnya adalah disebabkan aktiviti pengambilan untung (take-profit) oleh majoriti pemain pasaran bagi penutupan akaun tahunan mereka dan sehinggalah sidang media oleh Trump pada minggu lalu.
Sidang media ini menjadi perhatian utama pemain pasaran minggu lepas untuk mendapatkan isyarat polisi ekonomi yang akan dijalankan beliau, terutamanya rangsangan fiskal dan perubahan struktur cukai. Tetapi, perkara sebaliknya berlaku dengan tiada komen spesifik tentang perkara ini dan menyebabkan US dolar melemah berbanding majoriti matawang global.
 Minggu ini, Usd/Cad dijangka akan digerakkan oleh pengumuman data-data berikut:

Harga pengguna US (CPI) & Core CPI, Rabu 9.30 malam
Penetapan kadar Bank of Canada, Rabu 11 malam
Ucapan Pengerusi The Fed (US), Khamis 4 pagi
Data Permit bangunan, Indeks sektor pembuatan (US), Khamis 9.30 malam
Inventori minyak (US), Khamis 12 malam
Ucapan Pengerusi The Fed (US), Jumaat 9 pagi
Harga pengguna (CPI) & Jualan runcit (Kanada), Jumaat 9.30 malam

Pasaran akan memberi lebih perhatian kepada penetapan kadar oleh Bank of Canada (BoC) Rabu ini, jika terdapat perubahan terhadap polisi monetari semasa.
Untuk rekod, kali terakhir BoC mengubah kadar faedahnya adalah pada Julai 2015. Sejak itu, bank pusat ini mengekalkan kadar di paras 0.50%, dan pasaran masih menjangkakan kadar ini dikekalkan. Jika dilihat secara keseluruhan dalam ekonomi Kanada, belum ada desakan bagi BoC menaikkan atau menurunkan kadarnya.
Selain itu, sebagai matawang komoditi, Dolar Kanada akan terus mendapat kesan dari pergerakan harga minyak mentah global. Dolar Kanada terus menguat berbanding US dolar dengan kenaikan harga minyak minggu lalu yang disebabkan kejatuhan nilai US dolar berikutan sidang media Trump. Dalam masa terdekat Usd/Cad akan terus digerakkan oleh sentimen harga minyak dan kenyataan yang signifikan dari Trump.


Jaga-Jaga, Mesyuarat BOE Bakal Gegarkan Matawang Pound!

Dagangan Pound Sterling sebelum ini dilihat berjaya paparkan pengukuhan harga walaupun di tengah-tengah situasi genting yang tercetus di antara United Kingdom (UK) dan Kesatuan Eropah (EU).
Keadaan menjadi semakin tegang dengan rang undang-undang pasaran dalaman yang diperkenalkan oleh Perdana Menteri UK Boris Johnson yang dilihat mencemari perjanjian Brexit bersama EU.
Pound kembali bergerak lemah menjelang keputusan mesyuarat polisi Bank of England (BOE) pada sesi Eropah petang nanti dengan jangkaan untuk bank pusat terus mengekalkan kadar faedah.
Berkemungkinan penularan wabak pandemik di UK akan meningkatkan sekatan ke atas beberapa lagi tambahan kawasan. Justeru, pelabur akan meneliti unjuran polisi oleh BOE berdasarkan situasi ekonomi semasa.
Pergerakan menarik harga dilihat pada carta pasangan matawang GBP/USD dengan kenaikan sebelum ini telah berjaya melepasi zon SBR (support become resistance) 1.29000 dan berjaya mencapai paras ketinggian di zon SBR 1.30000 pada sesi New York semalam.
Namun setelah mencapai paras ketinggian terbaru mingguan itu, harga kembali membuat penurunan semula sehingga bersambung di sesi pasaran Asia pagi ini.
 Penurunan harga walau bagaimanapun masih belum melepasi paras sokongan Moving Average 50 (MA50) pada rangka masa 1 jam pergerakan harga yang menunjukkan trend belum berubah bearish.
Menyentuh paras 1.29000 semula, harga kembali pamerkan kenaikan di awal sesi Eropah hari ini.
Kenaikan harga dijangka akan menguji semula paras penting 1.30000 sebelum kenaikan lebih tinggi akan ditentukan harga.
Namun jika penurunan lebih rendah berlaku, jangkaan penurunan harga akan kembali mencecah ke zon support pada 1.27600.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Mampukah Dagangan Mendatar CAD/JPY Tembusi Resistance 83.800?

Matawang safe-haven Yen masih kekal berada dalam kelompok dagangan yang lemah namun sentimen pasaran semasa memainkan peranan dalam mempengaruhi dagangan Yen.
Menurut tinjauan daripada Norinchukin Research Institute, 70% adalah kemungkinan yang dicatatkan untuk Jepun menuju ke arah kegawatan ekonomi.
Menyentuh berkenaan isu cukai jualan, institusi tersebut mengatakan bahawa jika cukai jualan di Jepun ditangguhkan, Bank of Japan (BOJ) akan berdepan tekanan untuk melanjutkan dasar monetari yang longgar selepas ini.
Dan pada pandangan lain, Tokai Tokya research Center mula membuat kenyataan, bank pusat Jepun sudah tiada pilihan yang lain selain mengekalkan intonasi dovish bagi menghalang kenaikan lebih tinggi pada dagangan Yen.
Manakala, dolar Kanada pula kembali mengukuh selepas terkesan oleh laporan data pekerjaan di Kanada yang kurang memberangsangkan.
Pengukuh Loonie adalah berikutan peningkatan pada harga minyak mentah yang melonjak ke paras tertinggi sejak Oktober tahun lalu. Peningkatan tersebut disokong oleh ketegangan yang berlaku di Libya, faktor pengurangan bekalan minyak mentah oleh OPEC dan juga sekatan Amerika Syarikat yang dikenakan ke atas Iran dan Venezuela.
Tambahan lagi, data ekonomi melibatkan pembinaan rumah baru di Kanada turut mencatatkan peningkatan seperti yang dijangkakan oleh pasaran dan memberi isyarat positif yang menyumbang kepada kesihatan ekonomi di Kanada.
Jika dilihat pergerakan harga pada chart pasangan matawang CAD/JPY, harga menunjukkan pergerakan yang mendatar sejak minggu lalu dengan kekuatan pada kedua-dua matawang Loonie dan Yen dilihat didagangkan seimbang.
 Dagangan CAD/JPY sejak minggu lalu dilihat menguji paras resistance 83.800 namun harga gagal membuat kenaikan lebih tinggi dan paras tersebut juga turut diuji pada dagangan sesi Asia hari ini.
Namun, harga kembali turun ke sekitar paras Magic Pivot 83.571 pada indicator Moshed Magic Line hari ini dan pergerakan harga juga dilihat perlahan sehingga ke penghujung sesi Asia.
Jika harga berjaya bergerak lebih tinggi melepasi paras resistance 83.800 sebelum ini, jangkaan kenaikan harga seterusnya bakal menuju ke paras sekitar resistance 84.491 (MagicR3) untuk harga mencatatkan paras ketinggian semasa yang baru.
Namun jika harga kembali membuat penurunan semula, harga dilihat akan turun menguji zon RBS (resistance become support) di paras 83.000 (MagicR3) sebelum meneruskan penurunan lebih rendah jika zon tersebut berjaya ditembusi.
Lihat gambar chart pasangan matawang CAD/JPY di bawah untuk rujukan teknikal analisis anda. Perhatikan paras-paras penting yang turut digariskan pada indicator Moshed Magic Line untuk membantu anda menentukan paras support dan resistance pada chart CAD/JPY anda.

Paras support: 83.349, 83.000, 82.778.
Paras resistance: 83.920, 84.142, 84.491.


Ulasan Kalendar Ekonomi Minggu Ke-Sepuluh 2017 (06-10 Mac)

Minggu yang memberangsangkan oleh US dolar berbanding matawang utama dunia yang lain kecuali Euro. Euro sekali lagi mengatasi US dolar minggu ini selepas menguat sepanjang minggu lalu.
Namun sesi Jumaat memperlihatkan kelemahan US dolar berbanding majoriti matawang utama yang lain selepas saja data NFP diumumkan, walaupun data dilihat kukuh.
Sesi dagangan awal minggu ini, kita melihat US dolar menguat berikutan jangkaan kenaikan kadar oleh The Fed yang semakin tinggi minggu depan. Pelabur-pelabur semakin yakin dengan kenaikan kadar yang akan diumumkan pada 15 Mac, dan menyebabkan US dolar melemah pada sesi akhir Jumaat berikutan aktiviti ‘take profit’ oleh sesetengah pemain pasaran.
Perkembangan terbaru di Zon Eropah pula menunjukkan sedikit perubahan kepada pendirian ECB. ECB dalam kenyataannya sedikit ‘hawkish’ pada Khamis dalam penetapan polisi monetari terkini bank pusat Eropah. Kenyataan Draghi menyokong matawang Euro, berikutan pendirian Draghi yang semakin kurang berhati-hati dan pendirian ECB secara keseluruhan.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

27 Feb-03 Mac 2017
06-10 Mac 2017

Eur/Usd– Naik 136 pip
Eur/Usd- naik 174 pip

Usd/Jpy– Naik 305 pip
Usd/Jpy–  naik 196 pip

Gbp/Usd– Jatuh 265 pip
Gbp/Usd– jatuh 167 pip

Usd/Chf- 137 pip (volatile)
Usd/Chf- 97 pip (volatile)

Usd/Cad– Naik 353 pip
Usd/Cad– naik 166 pip

Aud/Usd– Jatuh 165 pip
Aud/Usd– 141 pip (volatile)

Nzd/Usd– Jatuh 236 pip
Nzd/Usd–  jatuh 155 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

Data Jualan Runcit, Australia (Isnin)

Tahun 2017 dimulakan dengan jualan yang meyakinkan sekaligus menunjukkan perbelanjaan isirumah yang akan terus menyokong pemulihan ekonomi Australia. Jualan runcit pada Januari meningkat 0.4% kepada $AS 25.76 billion yang sejajar dan menepati jangkaan pasaran. Pada bulan sebelum itu, data ini berkurang sebanyak 0.1% pada Disember yang juga merupakan kejatuhan pertama sejak 2015.

Penetapan Kadar Australia (Selasa)

Bank Pusat Australia mengambil keputusan untuk mengekalkan kadar pada tahap yang stabil pada Selasa. Bank pusat ini juga memberi isyarat yang agak stabil bagi beberapa tahun yang akan datang. RBA mengekalkan kadar pada rekod 1.5 peratus bagi bulan kelapan berturut-turut selepas pelonggaran yang dibuat pada Ogos dan Mei tahun lepas.

Data Pertumbuhan GDP Zon Eropah suku keempat (Selasa)

Menurut data yang telah dikaji semula oleh Eurostat, pertumbuhan ekonomi Zon-Eropah naik 0.4% pada suku keempat 2016. Data kali ini sebenarnya adalah sama dalam data ‘anggaran flash’ (flash estimate) dan juga kadar yang sama direkodkan pada suku ketiga. Dari tahun ke tahun pertumbuhan semakin perlahan kepada 1.7% dari 1.8% sebelum ini.

Imbangan Perdagangan, Kanada (Selasa)

Lebihan dagangan (trade surplus) Kanada meningkat dengan tidak dijangka pada Januari dengan negara ini terus menjual lebih banyak barangan kepada global berbanding yang dibeli dari luar negara. Lebuhan dagangan berkurangan kepada C$810 juta pada Januari berbanding yang dicatatkan sebelum ini sebanyak C$900 juta seperti yang dikeluarkan oleh Jabatan Statistik Kanada pada Selasa. Jangkaan bagi data kali ialah C$200 juta.

Indeks Harga GDT, New Zealand (Selasa)

Data terbaru Indeks harga Global Dairy Trade (GDT price index) merekodkan kejatuhan 6.3%, berbanding penyusutan sebanyak 3.20% sebelum ini. Harga keseluruhan susu tepung (Whole Milk Powder) pula susut 12.4% berbanding yang penyusutan 3.7% yang direkodkan sebelum ini. Data ini sama seperti data consumer price index (CPI). Perbezaannya ialah Indeks GDT hanya mengira perubahan harga barangan tenusu.

Imbangan Perdagangan China (Rabu)

Imbangan perdagangan China merekodkan ‘defisit perdagangan’ (trade deficit) pada Februari walaupun komponen eksport negara ekonomi kedua terbesar ini melonjak. Trade deficit mencatatkan 60.4 billion Yuan pada Februari dari 354.5 billlion Yuan ‘lebihan perdagangan’ (trade surplus) pada Januari, seperti yang dilaporkan pada Rabu.
Sebagai sebuah negara perdagangan terbesar dunia, China memainkan peranan penting dalam rantaian nilai sumber (resource value chain). Import mereka yang besar terhadap minyak mentah, bijih besi dan arang batu dalam beberapa bulan ini telah banyak menyokong harga komoditi.

Data ADP-NFP, AS (Rabu)

Peningkatan di luar jangkaan sebanyak 289,000 pekerjaan baru dalam sektor swasta. Data ini lebih daripada jangkaan sebanyak 184,000 dan data bulan sebelum iaitu 261,000. Data kali ini juga merupakan bacaan tertinggi sejak Mac 2006. Tambahan lagi, ekonomi juga mencipta sebanyak 261,000 pekerjaan pada Januari yang telah dikaji semula dari bacaan asal iaitu 246,000.

Penetapan Kadar ECB (Khamis)

Seperti dijangka, ECB mengekalkan kesemua kadar semasa dan jumlah pembelian bon mereka. Dalam kenyataan itu juga, program pembelian bon boleh ditingkatkan dari segi saiz amaun atau tempoh yang lebih panjang jika keadaan ekonomi kurang memberangsangkan.
Dalam kenyataan awal beliau, Presiden Draghi menyatakan risiko kepada ekonomi Zon Eropah ketika ini semakin berkurangan. Draghi juga menyatakan bank pusat tidak menggunakan lagi kenyataan di mana mereka akan ‘menggunakan semua instrumen yang ada,’ kerana ketika ini tidak ada lagi ‘sense of urgency‘ (keperluan mendesak) untuk bertindak dalam penggunaan polisi monetari. Hal ini menunjukkan kadar faedah tidak akan diturunkan lagi selepas ini. Secara keseluruhan, komen Draghi pada Khamis sedikit ‘hawkish‘.

Data NFP, AS (Jumaat)

Para majikan di AS menambah pekerja dalam jumlah yang tinggi pada bulan kedua dengan data kali ini paling banyak disokong oleh sektor pembuatan dan pembinaan yang menunjukkan pertumbuhan yang terus kukuh di permulaan tahun baru 2017.
Data NFP kali ini merekodkan penambahan 235,000 pekerja berbanding 238,000 yang dicatatkan pada bulan pertama yang telah dikaji semula dari 227,000. Data juga lebih dari jangkaan 200,000. Kadar pengangguran menepati jangkaan pasaran di paras 4.7%.
Data purata gaji (average hourly earnings) naik dari bulan ke bulan sebanyak 0.2% berbanding sebelum ini yang juga merekodkan kenaikan 0.2% yang telah dikaji semula dari 0.1%. Jangkaan bagi data kali ini ialah kenaikan 0.3%.
Berikutan data yang cukup kuat oleh ADP pada Rabu, pasaran dilihat telah bergerak ‘priced-in’ kepada pengukuhan laporan pekerjaan dengan jangkaan lebih tinggi dari ramalan data hari ini. Disebabkan itu, US dolar gagal untuk menguat.


Sentimen Semasa Pasaran Global Yang Trader Mesti Tahu

Pasaran saham Asia mengikuti jejak langlah Wallstreet yang gagal mendapat momentum dari perancangan cukai terbaru Presdien Trump.
Fokus juga terarah kepada dolar Kanada dan Peso Mexico yang menguat selepas Trump bersetuju tidak akan keluar dari perjanjian NAFTA pada masa ini.
Tumpuan pasaran hari ini akan terarah kepada penetapan polisi monetari oleh ECB (European Central Bank) bank pusat Eropah.
Selepas kecewa dengan pengumuman perancangan cukai US semalam, Wallstreet ditutup lebih rendah dalam sesi dagangan Rabu dengan Dow Jones susut 0.10%. Ini diikuti dengan prestasi kurang memberangsangkan di Asia dengan Nikkei 225 susut 0.2%, ASX200 naik 0.2%. Shanghai komposit dan Hang Seng masing-masing susut 0.4% dan 0.1%.
 Bank pusat Jepun pula mengekalkan polisinya dengan program QQE masih fokus kepada pengawalan hasil bon dan kadar 0.01%. Namun, bank pusat menaikkan ramalan pertumbuhan ekonominya dan menyatakan ekonomi Jepun menuju kepada pengembangan ekonomi sederhana.
Dolar Kanada dan Peso Mexico mendapat keuntungan selepas US bersetuju untuk tidak keluar dari perjanjian NAFTA buat masa ini selepas perbualan bersama Presiden Mexico dan PM Kanada.
Dalam pasaran komoditi, emas kini didagang susut 0.2% berikutan penguatan US dolar dalam sesi dagangan Rabu. Manakala minyak mentah global kembali didagang di bawah $50 setong selepas mencapai paras tertinggi semalam di $50.24.
Pasaran hari ini akan memberi perhatian kepada pengumuman kadar oleh ECB pukul 7.45 malam dan diikuti dengan sidang media pukul 8.30 malam ini. Pasaran menjangkakan tiada sebarang perubahan dalam polisi dan akan memberi perhatian kepada nada komen Draghi dalam sidang media.


Adakah Risiko Coronavirus Bakal Jejaskan Keputusan Federal Reserve A.S?

Sesi pasaran Asia pagi ini menyaksikan pergerakan beberapa matawang utama yang perlahan, masih dipengaruhi oleh kebimbangan penyebaran virus China akan menjejaskan ekonomi global.
Pengeluaran data inflasi Australia telah menjadikan dolar Aussie sebagai tumpuan utama dengan mempamerkan peningkatan selepas kadar inflasi tahunan bagi Disember meningkat kepada 1.8% daripada jangkaan pasaran dan bacaan sebelumnya 1.7%.
Ini menunjukkan bacaan kadar inflasi tertinggi sejak 2018 sementara catatan indeks harga pengguna (CPI) meningkat sebanyak 0.7% pada suku keempat 2019 iaitu yang tertinggi sejak suku ketiga 2016.
Berdasarkan bacaan yang melebihi jangkaan, kemungkinan terhadap penurunan kadar faedah oleh Reserve Bank of Australia (RBA) pada Februari semakin berkurang membuatkan dagangan dolar Aussie memperlihatkan sedikit peningkatan berbanding USD pada pagi ini.
Sementara usaha sedang dipertingkatkan oleh negara-negara yang terkesan, untuk membendung penyebaran coronavirus, permintaan terhadap matawang safe-haven yen dan Swiss franc kembali merosot.
 Safe-haven yen didagangkan menyusut daripada paras ketinggian tiga minggu yang dicapainya pada Isnin berbanding USD.
Ini memberi peluang buat US dolar untuk mengukuh, dengan indeks dolar yang mengukur kekuatan greenback berbanding enam matawang utama meningkat kepada 98.01.
Pengukuhan ini turut disokong oleh laporan keyakinan pengguna hasil tinjauan oleh Conference Board A.S pada Januari yang meningkat kepada 131.6 melebihi jangkaan pasaran dan bacaan sebelumnya sebanyak 128.2.
Mesyuarat FOMC pada awal pagi esok dijangka akan menyaksikan Federal Reserve A.S (Fed) mengekalkan kadar faedah ekoran kenyataan beberapa ahli Fed yang berulang kali menyatakan penilaian semula material dalam prospek ekonomi diperlukan untuk sebarang perubahan dasar monetari.
Bagaimanapun, terdapat segelintir yang berpendapat sebaliknya dengan beranggapan risiko daripada coronavirus boleh mendorong Fed untuk melakukan rangsangan jika ekonomi A.S terjejas disebabkan wabak tersebut.


Berbeza Dengan A.S, Kanada Catat Pertumbuhan Pekerjaan Melebihi Jangkaan Pada Jun!

Ekonomi Kanada menambah 59,900 pekerjaan bersih pada bulan Jun, jauh lebih tinggi daripada jangkaan, manakala kadar pengangguran meningkat sehingga 5.4% apabila lebih ramai orang mencari kerja, berdasarkan data Statistik Kanada pada hari Jumaat.
Penganalisis yang ditinjau oleh Reuters telah meramalkan pertambahan bersih sebanyak 20,000 pekerjaan dan kadar pengangguran meningkat kepada 5.3% pada bulan Jun daripada 5.2% pada bulan Mei. Kadar pengangguran pada Jun meningkat untuk bulan kedua berturut-turut dan kini berada pada paras tertinggi sejak Februari 2022, walaupun masih di bawah purata 12 bulan pra-pandemi, lapor Statscan.
Laporan pekerjaan bulan Jun adalah antara data ekonomi terakhir yang dikeluarkan sebelum pengumuman kadar Bank of Canada pada hari Rabu. Bank pusat itu menaikkan kadar semalamannya kepada paras tertinggi 22 tahun pada 4.75% bulan lepas berikutan kebimbangan mengenai inflasi yang berterusan tetapi berkata bahawa langkah selanjutnya akan bergantung kepada maklumat baharu.
 Data pada bulan lalu telah menunjukkan beberapa tanda kelembapan dengan inflasi merosot kepada 3.4%, laporan pekerjaan Mei yang lembap dan kejatuhan harga dalam perdagangan barangan namun tidak mencukupi untuk mengurangkan jangkaan pasaran mengenai kenaikan kadar yang lain.
Majoriti ahli ekonomi yang ditinjau oleh Reuters juga menjangkakan bank itu akan menaikkan kadar lagi suku mata dan kemudian bertahan sehingga 2024.
Penambahan pekerjaan bersih pada bulan Jun, yang terbesar sejak Januari, didorong oleh kerja sepenuh masa. Perolehan pekerjaan tertumpu dalam kalangan lelaki berumur 15 hingga 24 serta kumpulan umur teras 25 hingga 54, manakala pekerjaan dalam kalangan wanita dari semua peringkat umur sedikit berubah pada bulan Jun.
Pekerjaan dalam sektor barangan meningkat sebanyak 9,800 pekerjaan bersih, terutamanya dalam sektor pembuatan, manakala 50,000 pekerjaan perkhidmatan ditambah pada Jun, diterajui oleh sektor perdagangan borong dan runcit, serta penjagaan kesihatan dan bantuan sosial.


GBP/USD Menguat Selepas Data Gaji Pekerjaan UK Meningkat Tinggi

Matawang GBP kini membuat kenaikan dengan GBP/USD naik sehingga hampir 60 pip setakat ini selepas data pekerjaan UK dikeluarkan pada pukul 5.30 petang tadi. GBP bukan sahaja membuat kenaikan berbanding US dollar tetapi juga berbanding Yen, NZD dan Euro.
Data pekerjaan UK kali ini sememangnya memberangsangkan dengan kadar gaji yang naik lebih daripada jangkaan dan juga kadar pengangguran yang merosot. Indeks purata pendapatan (Average earning index) naik sebanyak 2.8% melebihi jangkaan 2.6%. Ini juga adalah kenaikan terbesar sejak September 2015 jika dibandingkan dengan kenaikan 2.7% bulan lalu.
Bulan lalu, Ketua Ekonomi bank pusat Andy Haldane berkata beliau menjangka kenaikan gaji akan meningkat bermula pada Januari dan berkemungkinan akan mencapai paras 3% pada Mac.
 Data kali ini juga menunjukkan kadar pengangguran berkurangan ke paras terendah 40 tahun yang lalu.
Walaupun data inflasi UK pada Selasa meleset daripada jangkaan, data ini dilihat akan mengimbangi kejatuhan matawang GBP semalam. Kenaikan kadar gaji ke paras tinggi hari ini akan memberi petunjuk kepada bank pusat untuk menaikkan kadar faedahnya pada Mei.
>>>PELAJARI ANALISIS FUNDAMENTAL KLIK SINI.<<<


Sentimen Risk-On Pasaran Bakal Dorong Kenaikan EUR/USD Lebih Tinggi

US dolar menjadi matawang dengan prestasi dagangan terburuk pada awal minggu berikutan penyusutan ketara berbanding matawang utama yang lain dalam pasaran atas faktor sentimen risk-on pasaran.
Keyakinan pelabur dalam pasaran awal minggu didorong oleh harapan pemulihan ekonomi China yang turut melonjakkan dagangan Yuan yang merekodkan prestasi terbaik berbanding US dolar sejak Disember 2019.
Data PMI perkhidmatan US untuk bulan Jun yang meningkat mengatasi jangkaan juga turut memberi isyarat perkembangan pemulihan ekonomi yang semakin baik membuatkan pelabur tertarik ke arah aset berisiko berbanding aset safe-haven.
Pada pergerakan harga di carta pasangan matawang EUR/USD semalam, harga telah pamerkan kenaikan harian melebihi 100 pips dengan penyusutan ketara US dolar walaupun pergerakan Euro agak mendatar.
Ketua Perunding Kesatuan Eropah (EU), Michel Barnier tiba di London untuk pusingan terbaru rundingan Brexit. Tiada perkembangan dilaporkan dan pelabur tidak meletak harapan yang tinggi untuk rundingan mencapai kesepakatan buat masa ini.
Kenaikan harga pada carta EUR/USD hampir mencecah paras 1.13500 yang merupakan zon resistance pada dagangan 2 minggu yang lalu. Sesi New York berakhir dengan harga ditutup lebih rendah sekitar 1.13100.
 Dagangan pada sesi Asia pagi ini perlahan namun menunjukkan sedikit kenaikan yang perlahan sementara pelabur menantikan data pengeluaran perindustrian Jerman pada awal sesi Eropah sebentar nanti.
Jika kenaikan diteruskan melepasi zon resistance yang diuji semalam, harga bakal meneruskan kenaikan ke paras ketinggian sekitar 1.14000 untuk harga mencatatkan paras ketinggian terbaru 4 minggu.
Namun jika harga kembali membuat penurunan semula, paras sokongan Moving Average 50 (MA50) di rangka masa 1 jam pergerakan harga akan diuji sebelum harga menguji pula zon RBS (resistance become support) sekitar 1.12500.
Penurunan lebih rendah akan menuju semula zon support pada 1.12000 yang diuji sepanjang dagangan Jun lalu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Dagangan Semasa Masih Positif? Tumpuan Terarah Pula Kepada Data Jualan Runcit Kanada

Dagangan semalam banyak mempengaruhi pergerakan matawang komoditi dolar AUD khususnya. Selepas laporan data pekerjaan yang memberangsangkan, AUD berjaya melonjakkan nilainya sebelum laporan Westpac mengatakan bank pusat bakal menurunkan kadar faedah dua kali pada tahun ini kembali melihatkan Aussie mengalami kejatuhan nilai.
Susulan itu juga, Aussie terus terkesan apabila China menyekat import arang batu Australia di pelabuhan Dalian di mana pasaran terus melihat dolar AUD jatuh merudum berbanding hampir kesemua pasangan matawang utama yang lain.
Matawang dolar Kanada menunjukkan penurunan berikutan kejatuhan harga minyak dan pasaran saham yang menurun. Tumpuan untuk CAD pada dagangan hari ini akan terarah kepada data jualan runcit di Kanada yang akan dikeluarkan pada jam 9.30 malam ini.
 EURO masih dilihat berada pada dagangan yang berisiko namun berjaya membuat sedikit kenaikan setelah data PMI zon Eropah menunjukkan peningkatan sejak enam bulan lalu. Dengan perkembangan positif pada sektor perkhidmatan di Perancis dan Jerman, pelabur mula melihat harapan untuk EURO kembali mengukuh kembali.
Sesi pasaran Eropah hari ini turut akan menyaksikan data ekonomi pada zon Eropah dikeluarkan dan pelabur menjangkakan bacaan data bakal bercampur-campur.
Pound Sterling masih bertahan walaupun Kesatuan Eropah menegaskan bahawa tetap akan tiada perubahan dalam rundingan Brexit bersama Presiden Juncker dan Perdana Menteri, Theresa May. Sikap berkeras PM May membuatkan Juncker melihat UK sukar untuk mengelak daripada situasi Brexit tanpa perjanjian. Wakil jurucakap kerajaan UK pula berpendapat perjanjian akan mencapai persetujuan pada minggu hadapan.


EUR/JPY Tembus Angkasa, Ini Paras Tertinggi Sejak 2008!

Tahukah anda pada minggu ini, harga pada carta pasangan mata wang EUR/JPY berjaya pecah rekod ketinggian terbaru lagi sejak 2008?
Situasi ini telah dijangka oleh trader penggemar carta itu berikutan berlangsungnya mesyuarat polisi bagi kedua-dua bank pusat European Central Bank (ECB) serta Bank of Japan (BOJ).
Mata wang Euro kukuh selepas ECB menaikkan kadar faedah semalam dengan menyatakan bakal berlaku beberapa lagi kenaikan kadar pada mesyuarat-mesyuarat berikutnya.
Sementara, BOJ pula menepati ramalan untuk mengekalkan kadar faedah dan dasar yang longgar, mendorong penyusutan terhadap Yen seperti yang dijangkakan.
Oleh itu, pergerakan harga pada carta EUR/JPY kekal berada pada landasan trend kenaikannya dan berjaya mengatasi ketinggian dicapai pada Mei lalu.
Lonjakan yang telah melepasi paras 153.00 semalam dilihat menyambung lagi kenaikan sehingga setakat awal sesi Eropah hari ini (Jumaat) ke sekitar 154.00.
Momentum masih dikekalkan dan pelabur tidak melihat sebarang petunjuk baru untuk perubahan trend yang boleh berlaku, namun tetap perlu waspada risiko pada dagangan di sesi akhir penghujung minggu.
 Kenaikan lebih tinggi boleh dijangkakan untuk harga mencapai sehingga 157.00 untuk terus memburu rekod terbaru.
Sementara, jika harga menjunam semula dan melepasi paras sokongan MA50, ini akan menjadi petanda awal untuk perubahan trend bearish pada carta tersebut.
Penurunan lebih rendah akan menuju zon RBS (resistance become support) pada 151.00 yang dijangka akan mengundang reaksi harga di sekitar kawasan itu.
Seterusnya, paras 150.00 juga dilihat sebagai tumpuan yang akan diuji oleh harga pada corak penurunan yang diteruskan.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Kewangan Pada Sesi Dagangan Asia

US dolar merosot berbanding yen dan matawang utama lain pada hari Isnin selepas Presiden US Donald Trump menyatakan ketidakselesaan dengan kekuatan dolar. Dalam masa yang sama pemimpin kewangan global mengakhiri pertemuan hujung minggu tersebut dengan sedikit persetujuan terhadap cara penyelesaian pertikaian tindakan tarif U.S.
US dolar meneruskan kemerosotan selepas CNBC melaporkan pada hari Jumaat bahawa Trump bimbang Rizab Persekutuan akan menaikkan kadar faedah dua kali lebih tinggi tahun ini. Trump berkata dasar pengetatan Fed dan dolar yang kukuh boleh menjejaskan ekonomi U.S
Indeks US dolar yang mengukur kekuatan matawang greenback berbanding enam matawang utama jatuh 0.2 peratus kepada 94.251 pada hari Isnin berbanding paras tertinggi 1 tahun yang dikecapi pada 19 Julai.
US dolar jugah jatuh untuk hari ketiga berbanding yen kepada 110.85. Matawang yen tersebut mula mengukuh selepas terdapat laporan bahawa Bank of Japan sedang aktif membincangkan perubahan terhadap dasarnya.
BOJ dijadualkan mengadakan mesyuarat dasar monetari seterusnya pada 30 dan 31 Julai.
 Matawang Euro mengukuh sebanyak 0.18 peratus kepada 1.1742 berbanding US dolar setakat jam 9.55 pagi.
Pada pertemuan hujung minggu di Buenos Aires, menteri kewangan dan gabenor bank pusat dari 20 ekonomi terbesar di dunia menyeru lebih banyak dialog agar dapat meredakan konflik perdagangan dan ketegangan geopolitik.
Pertemuan tersebut telah diadakan di tengah perselisihan perdagangan antara Amerika Syarikat dan China, yang telah menampar tarif pada harga $ 34 bilion dari barang masing-masing.
Menurut penganalisis, komen Trump pada ketika ini akan menghantar pada kelemahan US dolar. Ketidakpastian pasaran akan semakin meningkat kerana pada ketika ini, tidak ketahui jenis tekanan atau komen apakah yang akan dikeluarkan oleh pihak US.
Dolar Kanada diniagakan hampir sejajar berbanding dolar U.S.,pada paras 1.3126.
Ia mencatatkan peningkatan kira-kira 1.4 peratus pada Jumaat selepas jualan runcit dan data inflasi yang kukuh semakin mendorong untuk kenaikan kadar faedah oleh Bank of Canada pada tahun ini.


China Dan Kesatuan Eropah Bersatu – Ini Prinsip Mereka Terhadap Tindakan US

China dan Kesatuan Eropah bertegas untuk menentang perlindungan perdagangan sebagai bentuk penegasan terhadap tindakan U.S. Selain itu, mereka juga berpendapat bahawa tindakan perdagangan yang bersifat unilateral mampu mendatangkan risiko dan mampu mendorong dunia kearah kemelesetan.
Naib Perdana Menteri Liu He – penasihat ekonomi Presiden Xi Jinping – berkata China dan EU telah bersetuju untuk mempertahankan sistem perdagangan pelbagai hala, berikutan perbincangan hari ini di Beijing. Berdasarkan komen-komen yang dibuat pada taklimat pers dengan Naib Presiden Suruhanjaya Eropah Jyrki Katainen, menghasilkan kesimpulan bahawa kedua-dua pihak bersiap menghadapi menghadapi ancaman tarif Presiden Donald Trump.
“Unilateralisma semakin meningkat dan ketegangan perdagangan muncul dalam ekonomi utama,” kata Liu.
 China dan EU tegas menentang perdagangan yang bersifat unilateralisma dan perlindungan setempat kerana menurut mereka tindakan ini mungkin membawa kemelesetan dan pergolakan kepada ekonomi global.
Pada ketika ini, kedua-dua China dan EU berada di bawah tekanan dari Trump, ketika presiden A.S. berusaha memperbaharui sistem perdagangan global yang dilihatnya sebagai berat sebelah terhadap ekonomi terbesar dunia.
Selepas berbulan-bulan perdebatan retorik dan ancaman, perang perdagangan seolah-olah menjadi tumpuan utama dengan Eropah mengenakan tarif pada $ 3.3 bilion produk US pada hari Jumaat sebagai tindak balas terhadap halangan U.S. terhadap import aluminium dan keluli. Hal itu mencetuskan ancaman tarif lanjut ke atas kereta Eropah oleh Trump.
Kebimbangan terhadap ini telah menyebabkan matawang yuan jatuh ke paras terendah 6 bulan pada hari Isnin. Indeks S & P 500 jatuh ke tahap terendah sejak Mei dan Dow Jones Industrial Average jatuh untuk kesembilan kali dalam 10 sesi.


Pergerakan Semasa Pasaran Setakat Pada Awal Sesi New York

Matawang berkadar faedah tinggi AUD dan NZD dilihat meneruskan kenaikannya pada Jumaat selepas data tumpuan NFP dikeluarkan pukul 8.30 malam tadi. US dollar pula meneruskan kejatuhan apabila data pekerjaan Amerika Syarikat itu dinilai sebagai kurang memberangsangkan.
Indeks US dollar yang mengukur kekuatan matawang greenback berbanding beberapa matawang lain semakin lemah pada awal sesi New York dengan merekodkan kejatuhan 0.52% setakat pada pukul 9.57 malam.
Major pair seperti EUR/USD setakat ini membuat kenaikan 0.57% dengan GBP/USD naik 0.33%. USD/JPY setakat ini pula susut 0.15%, USD/CAD susut 0.18% dengan USD/CHF jatuh 0.44%. Pair AUD/USD dan NZD/USD masing-masing merekodkan kenaikan 0.47% dan 0.63% setakat ini.
 Matawang paling kuat setakat ini adalah NZD dan matawang paling lemah adalah JPY. Dengan menggabungkan matawang paling kuat dan lemah, pair NZD/JPY membuat kenaikan sehingga 0.53% setakat ini.
Matawang US dollar melemah selepas data NFP dikeluarkan pada pukul 8.30 malam tadi dengan kombinasi tiga data pekerjaan yang kurang memberangsangkan.
Data NFP menunjukkan tambahan pekerjaan pekerjaan sebanyak 213,000 di Amerika Syarikat berbanding jangkaan 195,000 di mana kadar gaji (Average Earnings) merekodkan bacaan kurang daripada jangkaan. Kadar gaji hanya meningkat 0.2% lebih rendah berbanding jangkaan 0.3%. Apa yang menambah kelemahan US dollar pada awal tadi adalah data kadar pengangguran yang semakin buruk kerana meningkat kepada 4.0% daripada 3.8% sebelum ini.


Pelabur Tertanya-tanya Sama Ada Lonjakan GBP/USD Mampu Bertahan Lama?

Pergerakan harga pada carta pasangan matawang GBP/USD pada awal minggu ini dilihat masih mengekalkan corak kenaikan harga seperti minggu lalu walaupun pada sesi Eropah semalam harga menunjukkan penurunan.
Pound Sterling masih berjaya bergerak lebih kukuh berbanding US dolar semalam walaupun bank di England bercuti. Faktor utama yang menggerakkan harga adalah penyusutan matawang US dolar dalam pasaran setelah indeks dolar telah merekodkan penurunan ke paras terendah terbaru.
Turut menyokong penyusutan US dolar sebagai matawang safe-haven adalah yang terbaru berkenaan berita firma farmasi yang menghasilkan vaksin AstraZeneca mengumumkan akan memulakan ujian mega 50,000 vaksin di fasa ketiga.
Harga kembali pamerkan lonjakan pada sesi New York semalam dengan kenaikan 90 pips melepasi paras 1.33900 sebelum menutup dagangan di paras ketinggian di sesi Asia sebelumnya sekitar 1.33650.
Pergerakan harga di atas paras sokongan Moving Average 50 (MA50) pada rangka masa 1 jam harga masih memberi isyarat bahawa harga kekal berada dalam trend bullish.
Menyambung dagangan pada sesi Asia pagi ini, harga masih meneruskan kenaikan mengatasi paras ketinggian semalam dan mencatatkan paras tertinggi sejak Disember 2019.
 Pergerakan harga perlahan di awal sesi Eropah sekitar ketinggian 1.34150 dengan jangkaan kenaikan akan diteruskan berkemungkinan menuju paras penting 1.35000 yang merupakan zon resistance diuji pada Disember 2019.
Namun jika penurunan harga kembali berlaku, paras sokongan terhampir yang dilihat akan dituju adalah pada sekitar 1.32800 yang menjadi zon rintangan harga sebelum ini.
Data ekonomi UK terutama bacaan akhir PMI pembuatan yang akan diterbitkan pada sesi Eropah akan menjadi perhatian pelabur yang berpotensi memberi kesan terhadap pergerakan Pound.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


AUD/USD Sedikit Meningkat Disokong Oleh Komen Optimis Trump Terhadap Rundingan Dagang AS-China

Matawang dolar Australia terus didagangkan lemah pada minggu ini berikutan jangkaan pasaran bahawa besar kemungkinan bank pusat Australia akan menurunkan kadar faedah pada tahun ini.
Sesi pasaran Asia pada pagi ini menunjukkan bacaan data untuk harga import bagi suku tahun pertama di Australia mencatatkan penurunan dan begitu juga pada data indeks harga pengeluar.
Namun, Aussie dilihat berjaya membuat sedikit kenaikan walaupun data-data yang dikeluarkan adalah lemah. Ini adalah disebabkan laporan berkenaan perkembangan rundingan dagang antara Amerika Syarikat dah China.
Presiden Donald Trump menyatakan Amerika Syarikat sedang berusaha untuk mewujudkan hubungan dagangan yang terbaik dengan rundingan bersama Presiden China, Xi Jinping yang akan bertandang ke White House.
Komen optimis tersebut kembali membuatkan aset berisiko menjadi pilihan pelabur dalam pasaran dan dengan itu juga meningkatkan dagangan bagi matawang berpulangan tinggi seperti dolar Australia.
Kesempatan ini perlu dimanfaatkan oleh Aussie sementara pelabur sedang berwaspada ke atas dagangan USD. Debaran semakin terasa menantikan data awal pertumbuhan GDP Amerika Syarikat untuk suku tahun pertama 2019 yang akan dikeluarkan pada jam 8.30 malam nanti.
Data tersebut dipercayai bakal memberikan impak besar terhadap pasaran kewangan khususnya melibatkan dagangan dolar Amerika. Pelabur akan mendapatkan petunjuk untuk tahap kesihatan ekonomi semasa di Amerika Syarikat yang turut mempengaruhi pertumbuhan ekonomi global.
Jika dilihat pergerakan harga bagi pasangan matawang AUD/USD, harga masih lagi meneruskan penurunan dan mencatatkan paras terendah semasa yang baru mencecah paras 0.69880 pada dagangan semalam.
 Namun, pergerakan harga pada hari ini menunjukkan sedikit kenaikan dari paras Magic Pivot 0.7008 sehingga ke paras resistance 0.7028 (MagicR1) pada indicator Moshed Magic Line hari ini selepas didorong oleh komen positif Trump berkenaan perkembangan rundingan dagang AS-China.
Jika harga berjaya meneruskan kenaikan ke paras lebih tinggi, jangkaan kenaikan harga akan mencapai paras ketinggian pada 0.70700 yang merupakan zon SBR (support become resistance) terbaru pada chart AUD/USD.
Namun  jika harga meneruskan lagi penurunan pada dagangan hari ini, paras support pada 0.6994 (MagicS1) akan cuba diuji harga untuk harga melepasi paras terendah yang dicatatkan pada dagangan semalam.
Penurunan yang diteruskan berkemungkinan akan mencecah sehingga ke paras sekitar support 0.6959 (MagicS3) pada indicator Moshed Magic Line hari ini.
Lihat gambar chart pasangan matawang AUD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 0.6994, 0.6973, 0.6959.
Paras resistance: 0.7028, 0.7042, 0.7063.


Ini Reaksi Pasaran Berhubung Pengumuman Rundingan Brexit Kembali Diteruskan

Dagangan pound meningkat mendekati paras tertinggi yang dicapai Jumaat lalu berbanding dolar USD dan mata wang utama lain pada sesi dagangan Eropah berikutan terdapat laporan bahawa rundingan Brexit akan kembali diteruskan.
Peningkatan ini juga turut disokong oleh kenyataan Ketua perunding Brexit EU Michel Barnier bahawa kemungkinan untuk mendapatkan perjanjian Brexit pada minggu ini adalah tidak mustahil.
Perunding Britain dilaporkan akan membawa pelan cadangan mereka ke Brussels hari ini yang bertujuan untuk menangani isu kastam dan sempadan Ireland dalam usaha mencapai perjanjian Brexit.
Bagaimanapun, tidak jelas sama ada ia merupakan pelan baru atau sama seperti yang dicadangkan ketika pertemuan antara PM UK Boris Johnson dan PM Ireland Leo Varadkar pada Jumaat lalu.
 Susulan daripada kenyataan itu, euro turut mencatatkan peningkatan kira-kira sebanyak 2% sebagai tindak balas bahawa jika berlaku no-deal Brexit, ia juga akan memberi kesan yang besar kepada zon Eropah.
Pergerakan euro juga turut dipengaruhi oleh data Petunjuk Sentimen Ekonomi ZEW Jerman yang mencatatkan sedikit penurunan sebanyak 0.3 mata kepada -22.8 pada Oktober berbanding bulan sebelumnya -22.5.
Bagaimanapun, indeks ini dilaporkan lebih baik kerana ia lebih tinggi daripada jangkaan pasaran yang menetapkannya pada -27 yang mampu membawa sedikit perubahan dalam pergerakan euro.
Di sisi matawang utama lain, tidak banyak pergerakan yang dapat dilihat memandangkan perkembangan rundingan perdagangan anatara AS dan China masih membelenggu pasaran untuk kekal berwaspada.


Draghi: Risiko Politik Tidak Akan Menghalang Pemulihan Ekonomi Zon Eropah

Pemulihan ekonomi Zon-Eropah akan kekal di landasannya tahun ini walaupun dengan ketidaktentuan politik di seluruh dunia, kata Presiden European Central Bank (ECB) Mario Draghi dalam laporan tahunannya.
“Ketidaktentuan politik akan terus berlaku pada 2017. Tetapi kami yakin ekonomi terus memulih disokong oleh polisi monetari.”
ECB telah memotong kadar faedah utamanya kepada sifar dan menjalankan program pembelian bon yang berjumlah trillion Euro sejak krisis kewangan 2007-2009.
Bermula dari bulan ini, ECB mengurangkan jumlah pembelian bon dari 80 billion Euro kepada 60 billion Euro sehingga hujung tahun ini.
 Bank pusat dijangka akan membuat keputusan sama ada menghentikan program pelonggaran kuantitatif (Quantitative easing) bermula Januari– satu polisi yang banyak dikritik oleh Jerman.
Walaubagaimanapun, Draghi tidak memberikan sebarang isyarat tentang masa depan polisi monetari dalam laporannya. Tetapi bank pusat mengulangi bahawa mereka akan terus menjalankan mandat untuk mengekalkan kestabilan harga dalam 19 negara yang menggunakan matawang Euro.
Sebelum ini pada Khamis minggu lalu, Draghi berpendirian tiada keperluan untuk mengubah kenyataan polisi ECB, termasuk pembelian bon sehingga penghujung tahun ini dan juga kadar faedah terendah, selagi inflasi tidak mencapai paras yang memberangsangkan.
Ahli-ahli ECB juga dilihat berusaha untuk mengelakkan sebarang jangkaan perubahan polisi oleh pasaran pada mesyuarat April ini dengan kenyataan-kenyataan ‘dovish‘ yang dibuat sejak minggu lalu. Mesyuarat Jun akan menjadi lebih penting dalam jangka masa sederhana berikutan tempoh tersebut adalah selepas pilihanraya Presiden Perancis.


Data Perumahan Australia Positif Diluar Jangkaan, AUD/USD Naik 43 Pips

Kadar kelulusan bangunan di Australia bulan ke bulan menurun dua kali dalam tempoh 3 bulan selepas laporan terbaru menunjukkan penurunan pada bulan Julai dengan trend aktivit pembinaan yang masih naik dan turun secara mendadak.
Jabatan Statistik Australia melaporkan, permit bangunan jatuh -1.7% pada bulan Julai, kurang daripada jangkaan -5.4%. Dan data kaji semula pada bulan sebelumnya melonjak 11.7%, kelulusan tertinggi dalam tempoh hampir satu tahun. Berdasarkan laporan rasmi, kadar bangunan yang lulus dalam unjuran tahun ke tahun susut -13.9%
Kadar kerja pembinaan selesai pula meningkat 9.3%, kenaikan diluar jangkaan 0.9% untuk suku tahun kedua.
 Data ekonomi Australia menguatkan aussie berbanding dolar sehingga menolak AUD/USD naik 43 pips atau kepada 0.7995 setakat jam 11.15 pagi.
Permit bangungan sentiasa diteliti oleh setiap pelabur kerana mereka menganggap kadar ini menjadi penentu kepada pelan pembinaan kediaman di masa hadapan. Laporan permit bulanan ini akan digunakan bagi menentukan pelaburan sentiasa selari dengan permintaan dalam pasaran.
Sektor perumahan Australia mula melihat sedikit perubahan pada bulan ini berdasarkan data daripada CoreLogic, sebuah firma perisikan perniagaan. Berdasarkan laporan bulanan perumahan, CoreLogic menyebut harga pasaran perumahan di Sydney dijangka jatuh pada bulan Ogos, manakala Melbourne kekal meningkat.
Harga perumahan naik disebabkan oleh permintaan dalam pelaburan asing yang tinggi dan perkembangan dalam pasaran buruh domestik. Dalam masa yang sama, harga yang sangat tinggi menjadi ianya sesuatu yang mustahil untuk dimiliki oleh pembeli-pembeli muda. Selain itu ada dikalangan mereka yang mula melihat nilai perumahan mula merosot disesetengah kawasan selepas aktiviti perlombongan semakin menyusut.


Lepas Dah Capai Paras Tertinggi 11 Minggu, GBP/USD Dah Mula Nak Terjun Semula?

Adakah trend bullish harga pada carta pasangan mata wang GBP/USD telah berakhir?
Jika diteliti, kenaikan harga yang dicapai pada minggu lalu telah mencapai paras tertinggi 11 minggu dengan zon 1.37400 menjadi rintangan penting harga.
Tetapi berlaku penurunan harga pada Jumaat bagi penutupan dagangan minggu lalu berkemungkinan berlaku aktiviti pengambilan untung (profit taking) oleh para pelabur buat US dolar yang telah bergerak lemah sepanjang minggu.
Pelabur menantikan aksi pengukuhan semula US dolar berikutan Federal Reserve (Fed) masih berada pada landasan untuk pengetatan dasar monetarinya dengan tumpuan akan terarah pada mesyuarat FOMC minggu hadapan.
Bagi Pound, laporan data pekerjaan UK dilihat akan menjadi pemacu bagi pergerakan mata wang Britain tersebut pada minggu ini yang mana akan turut mempengaruhi keputusan bank pusat dalam penetapan dasar.

Setelah harga pada carta GBP/USD mula bergerak di bawah paras halangan Moving Average 50 (MA50) pada rangka masa 1 jam, penganalisis mula melihat isyarat awal untuk permulaan trend bearish.
 Namun pengukuhan US dolar perlu berlaku untuk pergerakan trend bearish yang lebih jelas pada minggu ini.
Penurunan harga pada penghujung minggu lalu dilihat menjadikan zon 1.36500 sebagai zon sokongan harga dengan pergerakan harga mendatar di atas zon tersebut bersambung di awal pembukaan pasaran minggu ini.
Penurunan harga yang lebih rendah melepasi zon tersebut akan kembali menguji beberapa zon tumpuan harga sebelum ini seperti zon RBS (resistance become support) 1.36000 atau lebih rendah menuju zon 1.35000.
Sebaliknya, jika penurunan harga tidak berlaku malahan harga kembali menyambung trend bullish seperti minggu-minggu sebelum ini, zon rintangan 1.37400 bakal diuji sekali lagi.
Menembusi zon tersebut bakal mendorong harga catatkan paras ketinggian terbaru lagi dengan jankgaan menuju paras sekitar 1.38300.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Jatuh Lagi, Turun Ke Paras Terendah 11 Minggu!

Pound Sterling terus berdepan situasi penurunan nilai setiap hari sejak minggu lalu lagi susulan sentimen berisiko yang membelenggu mata wang Britain itu.
Kebimbangan untuk sekatan pergerakan di UK dilanjutkan lagi selepas tarikh 19 Julai pembukaan ekonomi pastinya akan terus memberi tekanan terhadap Pound.
Perkembangan penularan Covid-19 varian Delta yang menjejaskan rancangan pemulihan ekonomi di UK terus dipantau.

Carta pergerakan harga pasangan mata wang GBP/USD mengekalkan corak penurunan harga bersambung pada dagangan Khamis semalam.
Selain Pound yang lemah, pengukuhan US dolar menjelang laporan pekerjaan NFP hari ini juga terus menekan harga lebih rendah berbanding minggu lalu.
Dengan pergerakan harga masih di bawah paras halangan Moving Average 50 (MA50) pada rangka masa 1 jam yang kekal sebagai isyarat trend bearish, harga telah turun di bawah zon support 1.38000 mencecah ke paras terendah terbaru sekitar 1.37500.
 Pergerakan harga mendatar di paras sekitar tersebut pada sesi Asia pagi Jumaat, namun penurunan harga masih dijangka untuk diteruskan.
Paras 1.37000 menjadi sasaran penurunan seterusnya untuk harga menguji zon support yang gagal ditembusi ketika dagangan Mac dan April yang lalu.
Namun sekiranya pelabur menyaksikan lonjakan harga selepas laporan NFP diterbitkan, kenaikan di atas paras 1.38000 semula bakal menuju ke rintangan sekitar 1.39000-1.39200.
Kenaikan lebih tinggi boleh mencapai sehingga ke zon rintangan tumpuan pada 1.40000 yang diuji pada minggu lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal EUR/USD – Timeframe H1 – 17/10/2018

Pergerakan harga pada pasangan matawang EUR/USD untuk sesi dagangan semalam menunjuk harga bergerak agak mendatar menguji di sekitar paras Magic Pivot semalam. Pada sesi pasaran New York semalam, harga melonjak menguji zon resistance 1.16000 dan juga resistance MagicR1 pada indicator Moshed Magic Line namun gagal menembusinya sebelum kembali turun semula dan menutup harga di sekitar paras Magic Pivot. Matawang EURO turut dibayangi isu rundingan Brexit yang dilaporkan berkemungkinan persetujuan perjanjian bakal ditangguhkan dalam usaha mencari penyelesaian berkenaan isu sempadan Ireland.
Pada sesi pasaran Asia hari ini, harga yang dibuka rendah dari paras Magic Pivot 1.1586 dilihat bergerak membuat penurunan menuju ke paras support 1.1551 (MagicS1) untuk menguji paras tersebut. Jika EURO terus didagangkan lemah sementara USD kembali mengukuh semula dalam pasaran, harga akan ditekan ke paras lebih rendah dan dijangka akan turun menguji paras support 1.1530 (MagicS2). Sekiranya, harga mengalami kejatuhan yang ketara, paras support pada 1.1495 (MagicS3) dilihat sebagai paras yang akan menjadi tumpuan harga.
 Namun sebaliknya jika harga kembali membuat lonjakan semula, harga bakal menuju ke paras resistance 1.1608 (MagicR1) untuk menguji paras ketinggian yang belum berjaya ditembusi sejak minggu lalu. Jika harga berjaya breakout paras tersebut, harga akan meneruskan pendakian ke paras yang lebih tinggi berkemungkinan ke paras resistance 1.1643 (MagicR2) yang dilihat berada pada zon SBR (support become resistance). Seterusnya harga yang terus menyambung kenaikan bakal membuat higher high yang baru ke paras resistance terdekat yang lebih tinggi iaitu pada 1.1664 (MagicR3).
Pantau pergerakan harga pada chart EUR/USD menjelang sidang kemuncak Kesatuan Eropah (EU) dan untuk menentukan paras-paras yang menjadi tumpuan harga, rujuk kepada indicator Moshed Magic Line sebagai panduan tambahan anda.

Paras support: 1.1551, 1.1530, 1.1495.
Paras resistance: 1.1608, 1.1643, 1.1664.


USD Cuba Bangkit, Pound Tergelincir Susulan Data Ekonomi UK

Mata wang pound merosot lebih rendah setelah menyaksikan penguncupan dalam pertumbuhan ekonomi Britain pada suku kedua walaupun bacaan yang dicatatkan lebih baik daripada dijangkakan.
Keluaran Dalam Negara Kasar (KDNK) UK dilaporkan merosot 0.1% dalam tempoh April hingga Jun berbanding pertumbuhan 0.8% yang dicatatkan pada suku pertama, melebihi jangkaan untuk merosot 0.2%.
Sementara secara asas bulanan pula, ekonomi menyusut 0.6% pada bulan Jun daripada 0.4% sebelumnya, lebih baik daripada jangkaan untuk menguncup 1.2%.
 Ekoran daripada itu, dagangan pound susut lebih rendah pada sesi Eropah, mengurangkan keuntungan yang diraihnya daripada kejatuhan US dolar susulan data inflasi AS yang mengecewakan pda Rabu.
Sementara itu, US dolar kembali pulih, bangkit dari paras terendah 6 minggu berbanding kebanyakan mata wang utama.
Perhatian pelabur kini beralih pula pada terbitan data tinjauan sentimen pengguna Amerika Syarikat oleh University of Michigan yang akan memberi gambaran terhadap kestabilan kewangan pengguna di negara itu.
Walaupun USD meningkat, tetapi dagangan mata wang komoditi dolar Aussie, kiwi dan loonie masih mengekalkan keuntungan dengan diniagakan lebih kukuh pada sesi Eropah.


Ke Mana Arah Tuju Pergerakan USD/CAD? Lihat Analisis Ini

Selain tumpuan terhadap pakej rangsangan ekonomi Amerika Syarikat (AS) serta isu Brexit, pasaran minyak mentah global tidak terkecuali menerima tempias dalam ketidaktentuan pasaran yang melanda dan mempengaruhi pergerakan dolar Kanada.
Harga minyak mentah bergerak menurun berikutan jangkaan terhadap OPEC dan sekutu tidak akan melanjutkan pengurangan pengeluaran bekalan pada Januari nanti.
Hal tersebut telah memberi tekanan terhadap pasaran minyak mentah di samping penularan semula pandemik Covid-19 akan menjejaskan permintaan minyak mentah selepas sekatan pergerakan semakin ditingkatkan di negara ekonomi-ekonomi utama.
Lebih-lebih lagi Amerika Syarikat sebagai antara negara pengguna terbesar minyak mentah, pemulihan perlahan ekonomi dengan pakej rangsangan juga masih belum mendapat kepastian, akan mempengaruhi pergerakan pasaran minyak.
Pergerakan matawang dolar Kanada yang sensitif terhadap pergerakan harga minyak walau bagaimanapun dilihat lebih baik berbanding US dolar berikutan sentimen pasaran semasa yang melemahkan dagangan US dolar.
Pada carta pasangan matawang USD/CAD, harga telah membuat penurunan di penghujung minggu lalu selepas kenaikan terbesar minggu lalu mencecah paras ketinggian 1.32600.
Penurunan semula harga di bawah paras halangan Moving Average 50 (MA50) pada rangka masa 1 jam pergerakan harga telah bersambung pada awal dagangan minggu ini sehingga ke sesi Eropah semalam.
 Namun, di sesi New York terdapat peningkatan semula harga sekitar 40 pips berikutan pengukuhan semula US dolar di penghujung sesi.
Dagangan yang bersambung pada hari ini melihatkan harga cuba melepasi paras halangan MA50 dan menguji paras penting 1.32000.
Kenaikan lebih tinggi dilihat akan kembali semula ke paras ketinggian minggu lalu untuk menguji zon SBR (support become resistance) tersebut.
Seterusnya, destinasi kenaikan lebih tinggi dilihat pada zon 1.33000-1.333000 yang diuji pada awal dagangan Oktober.
Sementara, jika harga menyambung semula penurunan lebih rendah, zon support pada 1.31000 bakal diuji semula.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Risiko Kemelesetan Ekonomi – Kesilapan Fed Atau Trump?

Pada minggu ini, pelabur semakin merasakan kebimbangan dengan petunjuk-petunjuk yang hadir seakan memberi bayangan ke arah kemelesetan ekonomi di Amerika Syarikat selepas berkembang pesat pada tahun lalu.
Timbul persoalan yang berlegar dalam pasaran mengenai kejutan yang berlaku ini adalah disebabkan oleh perang dagang yang dicetuskan oleh Presiden Donald Trump ataupun kesilapan keputusan yang dibuat oleh penggubal polisi Federal Reserve (Fed).
Setelah pasaran bon mengalami kejatuhan pada Rabu dan indeks-indeks saham utama yang terjejas, Donald Trump meletakkan kesalahan sepenuhnya ke atas Fed yang berterusan menaikkan kadar faedah sehingga penghujung tahun lalu.
Dengan kenaikan kadar faedah sehingga empat kali pada tahun lalu, Trump mengatakan tindakan yang diambil oleh Fed terlalu drastik dan pada masa sekarang sudah terlewat untuk memperbetulkan keadaan semula.
 Fed sebelum ini melihat ekonomi akan berkembang kukuh dan mengimbangi kadar yang lebih tinggi didorong oleh pakej potongan cukai besar-besaran dengan nilai $1.5 trilion dolar serta rancangan perbelanjaan oleh pentadbiran Trump.
Pada ketika itu, risiko ke arah kemelesetan dilihat sangat rendah. Namun retorik perdagangan Trump dan pelaksanaan tarif terhadap rakan dagang Amerika Syarikat membuatkan kebimbangan para pelabur semakin meningkat.
Aliran perdagangan global merudum. Pertumbuhan ekonomi di Jerman menguncup untuk suku kedua dan data perindustrian China pula mencatatkan pertumbuhan pada kadar terendah lebih tempoh 17 tahun.
Jika ingin dikatakan bahawa Fed tersilap langkah dalam membuat keputusan, itu berkemungkinan tidak dapat dielakkan memandangkan cabaran yang dihadapi bank pusat tersebut untuk mengimbangi pendekatan tidak menentu Trump dalam polisi perdagangan.


Sentimen Terkini Pasaran Forex Pada Sesi Dagangan Asia

Matawang US dolar mengukuh pada hari Isnin selepas laporan yang positif dikeluarkan, walaubagaimanapun ketidakpastian keaadan poltik membataskan pengukuhan tersebut.
Indeks US dolar berbanding enam matawang utama mengukuh keparas 94.09 daripada bacaan semalam namun kini mencatat penyusutan setakat jam 9.15 pagi.
Pertumbuhan data pekerjaan yang memberangsangkan pada hari Jumaat dan peningkatan kadar upah pada bulan Mei membawa indikasi bahawa kadar faedah bakal ditingkatkan oleh Fed dan meningkatkan jangkaan bahawa terdapat 4 kali peningkatan kadar pada tahun ini.
Matawang US dolar mengukuh 0.15 peratus berbanding yen pada 109.66.
 Namun, keadaan politik sedikit berkocak iaitu situasi politik di Itali dan ketegangan perdagangan antara US dan sekutunya.
Menurut penganalisis, laporan pekerjaan dan fundamental US yang kukuh telah membantu matawang US dolar untuk pulih kembali. Namun, ketidakpastian perjumpaan US-Korea Utara masih mengimbangi pergerakan matawang.
Matawang Euro mengukuh pada hari ini selepas mencatat hampir 0.3 peratus pada hari Jumaat.
Matawang AUD/USD juga mencatat pengukuhan sebanyak 0.18 peratus kepada 0.7582.


Pengukuhan Loonie Terbantut Dorong Pergerakan Mendatar USD/CAD

Matawang dolar Kanada bergerak lemah pada penghujung sesi dagangan minggu ini dengan kewaspadaan pelabur menjelang data Keluaran Dalam Negara Kasar (KDNK) Kanada bagi suku tahun pertama dengan jangkaan penguncupan pada angka bacaan.
Selain itu, dolar Kanada turut dipengaruhi oleh faktor penurunan harga minyak mentah berikutan kebimbangan pelabur terhadap sekatan perdagangan yang bakal dikenakan oleh Amerika Syarikat terhadap China yang akan memberi kesan terhadap permintaan komoditi hitam tersebut.
Jika diperhatikan pergerakan harga pada carta pasangan matawang USD/CAD, penurunan harga yang dipamerkan susulan pengukuhan Loonie pada awal minggu mula kehilangan momentum selepas gagal melepasi paras support sekitar 1.37270.
Pergerakan harga hari ini juga masih dilihat mendatar untuk hari ketiga berturut-turut selain penyusutan US dolar turut mempengaruhi pergerakan perlahan tersebut.
Sejak awal sesi Asia, harga mendatar di sekitar paras 1.37700 sehingga bersambung ke sesi pasaran Eropah berlegar di paras halangan dinamik Moving Average 50 (MA50) pada rangka masa 1 jam pergerakan harga di carta USD/CAD.
Penurunan harga lebih rendah dilihat akan menguji zon support 1.37300 sebelum meneruskan penurunan lebih rendah.
 Penurunan lebih rendah dari zon tersebut akan mencatatkan paras terendah terbaru sejak dagangan Februari 2020.
Namun jika data KDNK Kanada yang diterbitkan malam ini menunjukkan penguncupan dan melemahkan dolar CAD, berkemungkinan harga akan membuat kenaikan semula menuju paras 1.38600 di zon SBR (support become resistance).
Kenaikan lebih tinggi akan menguji paras-paras penting seperti pada 1.39500 atau lebih tinggi sekitar paras 1.4000.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/JPY – Timeframe H4 – 19/2/2018

Jika diperhatikan di timeframe daily, kejatuhan USD/JPY telah membentuk continuation bearish pattern iaitu three black grows minggu lalu tetapi ia menutup pasaran mingguan dengan membentuk bullish pin bar pada Jumaat lalu.
 Dengan terbentuknya pattern bearish tersebut, ini menunjukkan penguasaan ke arah bearish masih kuat dan secara teknikalnya, dijangkakan kenaikan ketika ini adalah retracement/pullback sebelum ia meneruskan lagi penurunan. Sekiranya ia masih gagal untuk breakout 107.80/45, peluang masih tinggi untuk ia membentuk new LH sebelum bearish.
Dan target bearish mingguan adalah ke sektiar 105.64 dan jika breakout ia akan mencapai ke support level seterusnya. Oleh itu, peluang yang boleh diperhatikan ketika ini adalah menunggu ia melakukan pullback sebelum memasuki pasaran.
Apapun, jika ia breakout Key Resistance Zone ini, kemugkinan ia akan menguji ke resistance yang lebih tinggi sekitar harga 108.50 sebelum bearish. Dan jika ‘long’ sementara, target bullish yang sesuai adalah sekitar Key Resistance Zone dengan stop loss di bawah paras harga 105.64.


Dijangka Untuk Menjunam, EUR/USD Kembali Catat Kenaikan

Persembahan mengecewakan oleh US dolar, jangkaan untuk meneruskan pengukuhan selepas mesyuarat FOMC meleset apabila nilainya ketara susut semula pada dagangan penghujung minggu.
Keyakinan pelabur terhadap US dolar mula pudar susulan Federal Reserve (Fed) memberi isyarat untuk meneliti semula langkah rangsangan ekonomi untuk tahun ini.
Selain itu, sentimen pasaran dilihat mula pulih selepas kebimbangan terhadap isu krisis hutang Evergrande semakin reda. Pelabur mula melepaskan kembali pegangan US dolar sebagai safe-haven setelah menjadi tarikan pada sentimen berisiko sebelum ini.

Kebanyakan pergerakan harga pada carta utama dilihat memberi kejutan buat pelabur khususnya pada carta pasangan mata wang EUR/USD.
Jangkaan untuk harga meluncur lebih rendah selepas kenyataan hawkish Fed pada mesyuarat FOMC meleset, sebaliknya harga kembali membuat kenaikan semula melepasi zon support 1.17000.
Kenaikan harga kembali berlegar pada paras rintangan mingguan di bawah 1.17500 untuk harga terus menguji zon SBR (support become resistance) tersebut.
 Isyarat awal pergerakan bullish harga dinilai pelabur setelah meningkat semula di atas paras halangan Moving Average 50 (MA50) pada rangka masa 1 jam, namun pelabur nantikan harga tembusi zon SBR 1.17500 untuk isyarat lebih jelas.
Kenaikan lebih tinggi harga bakal menuju semula ke paras rintangan 1.18000 yang menjadi zon tumpuan pada dagangan minggu lalu.
Melepasi halangan-halangan tersebut akan menguatkan jangkaan penganalisis untuk harga menuju semula ke paras ketinggian 1.19000 sebelum ini.
Sebaliknya, jika harga berjaya meneruskan kembali rentak penurunan, harga bakal bergerak di bawah zon support 1.17000 untuk isyarat penurunan lebih rendah.
Tumpuan harga seterusnya pada penurunan yang diteruskan akan terarah pada zon support 1.16000 sekaligus akan mencatatkan paras terendah terbaru pada tahun ini.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


King Teruk Kena ‘Belasah’, Apa Tumpuan Seterusnya Buat USD?

US dolar tenggelam lebih rendah berbanding pesaing utama ketika tumpuan pasaran kini terarah kepada terbitan data pertumbuhan ekonomi Amerika Syarikat untuk suku ketiga dan mesyuarat polisi Bank Pusat Eropah (ECB) pada hari ini (Khamis).
Menyusuri pergerakan US dolar, raja mata wang itu telah mempamerkan penurunan yang ketara sejak akhir dagangan minggu lalu seiring dengan kemerosotan hasil bon AS 10 tahun.
Penyusutan ini dikaitkan dengan jangkaan untuk kenaikan kadar faedah lebih perlahan oleh Federal Reserve (Fed) pada minggu depan, apatah lagi Bank of Canada (BOC) juga tanpa dijangka meningkatkan kadar hanya 50 mata asas berbanding ramalan untuk 75 mata asas.
BOC yang sebelum ini dilihat bersikap agresif, mula memperlahankan kadar kenaikannya pada mesyuarat polisi yang berlangsung pada sesi New York sebelum ini.
Meskipun begitu, dolar Kanada kekal didagangkan lebih tinggi berbanding dolar greenback yang terus melemah.
 Beralih kepada perkembangan mata wang Eropah, pound terus mengekalkan momentum pengukuhannya walaupun terdapat ketidakpastian dalam jangkaan untuk penetapan dasar Bank of England (BOE) minggu depan.
Gabenor Andrew Bailey sebelum ini berkata BOE mungkin mempertimbangkan kenaikan lebih besar sesuai dengan belanjawan yang sepatutnya dikeluarkan kerajaan pada 31 Oktober.
Namun Menteri Kewangan Jeremy Hunt telah menangguhkan pengumuman belanjawan tersebut sehingga 17 November dan ini menyebabkan pelabur mengurangkan jangkaan untuk kenaikan lebih besar dari BOE.
Sementara itu, euro kekal didagangkan kukuh pada paras harga pariti $1 yang dicapainya buat pertama kali dalam tempoh 5 minggu menjelang mesyuarat ECB pada hari ini.
Dalam pada itu, pelabur turut menumpukan perhatian kepada terbitan data pertumbuhan ekonomi AS yang dijangka akan menunjukkan pengembangan 2.4% pada suku ketiga.


Analisis Teknikal USD/CHF – Timeframe H1 – 2/2/2018

Harga USD/CHF berjaya untuk membentuk new LL semalam dan kini secara teknikal, momentum masih kuat ke arah bearish dan masih tiada tanda-tanda untuk ia mulai mengorak langkah bullish.
 Dengan terbentuk new LL, ia menunjukkan potensi masih ke arah bearish dan selagi ia tidak breakout 0.9385, USD/CHF masih dikuasai mood bearish. Oleh itu, peluang yang boleh diperhatikan ketika ini adalah ‘short’ samaada ke sekitar 0.9314 atau ke 0.9330 sebelum ia membuat penurunan.
Jika breakout Key Support harian 0.9264 ini, target seterusnya yang berpotensi dicapai adalah 0.9214 atau lebih rendah. Walaubagaimanapun, jika breakout resistance zone ini, USD/CHF akan menguji semula resistance 0.9385 semula.


AUD/USD Menjunam Susulan Laporan Data Pekerjaan Australia Diterbitkan

Tumpuan pada sesi pasaran Asia hari ini adalah terarah pada laporan data pekerjaan Australia yang memacu pergerakan nilai matawang dolar AUD.
Berdasarkan laporan data yang diterbitkan oleh Biro Statistik Australia (ABS), ekonomi telah kehilangan sebanyak -19,000 pekerjaan pada Oktober. Angka tersebut jauh meleset berbanding jangkaan pertambahan pada anggaran 15,000 bilangan pekerjaan.
Turut menambahkan lagi kebimbangan apabila kadar pengangguran di Australia pada bulan Oktober mencatatkan peningkatan kepada 5.3%, daripada 5.2% bulan sebelumnya. Kenaikan tersebut merupakan paras tertinggi bagi tahun ini.
Susulan data pekerjaan dikeluarkan, harga pada carta pasangan matawang AUD/USD telah menjunam sekitar 40 pips dari paras ketinggian 0.68400.
Penyusutan dagangan Aussie turut didorong oleh data ekonomi China yang menyusul dengan bacaan keseluruhan dilihat lemah.
 Bacaan data tahunan pengeluaran perindustrian serta jualan runcit China masing-masing mencatatkan penurunan lebih rendah berbanding jangkaan pasaran.
Penurunan harga yang ditunjukkan telah melepasi zon support 0.68100 yang diuji ketika dagangan Oktober lalu. Harga kini menuju ke paras lebih rendah dijangka ke paras sekitar support 0.67800.
Dengan momentum penurunan harga yang terus dikekalkan, harga bakal turun sekitar 40 hingga 50 pips ke paras lebih rendah, mencatatkan paras terendah yang terbaru.
Namun jika harga kembali melonjak, garisan halangan Moving Average 50 (MA50) perlu dilepasi harga terlebih dahulu sebelum harga menguji zon SBR (support become resistance) pada 0.68500.
Lihat gambar carta pasangan matawang di bawah untuk rujukan analisis teknikal anda.


Adakah Ini Petanda Buruk Buat Fed?

US dolar sedikit berubah pada sesi dagangan Asia selepas menyaksikan dua penerbitan penting dari Amerika Syarikat iaitu data inflasi pengeluar dan laporan minit mesyuarat FOMC.
Peningkatan tidak dijangka dalam indeks harga pengeluar (PPI) pada September mengejutkan pelabur yang melihatkan lonjakan 0.4% daripada penurunan 0.2% yang disemak semula pada bulan sebelumnya.
Bagaimanapun, secara asas tahunan, inflasi pengeluar meningkat 8.5%, sedikit menurun daripada peningkatan 8.7% yang dicatatkan pada Ogos.
Impak pada pasaran dilihat kurang ketara, melihatkan US dolar kekal didagangkan mendatar dengan pelabur menantikan bacaan inflasi pengguna yang akan dikeluarkan pada sesi New York.
 Indeks harga pengguna (CPI) tahunan AS diramal akan menunjukkan peningkatan 8.1% pada bulan lalu daripada 8.3% yang direkodkan pada Ogos.
Selain itu, pelabur juga telah diperlihatkan dengan keluaran minit FOMC yang menunjukkan Federal Reserve (Fed) bersetuju mengekalkan kadar faedah yang tinggi untuk tempoh lebih lama.
Meneliti perkembangan mata wang utama, euro didagangkan mendatar seiring dengan pergerakan US dolar manakala pound mencatat peningkatan sederhana susulan khabar angin mengenai pembelian bon.
Bank of England (BOE) dikatakan telah memberi isyarat secara persendirian kepada pemberi pinjaman bahawa ia bersedia untuk memperpanjangkan pembelian bonnya.


Tumpuan Pada Brexit, Matawang Euro Dan GBP Menyusut

Matawang U.S dolar menguat dalam pasaran Asia seiring dengan penyusutan matawang Euro dan pound berikutan tumpuan pasaran pada Brexit dan spekulasi calon pengganti pengerusi Fed.
USD/JPY menguat sebanyak 0.64% iaitu pada 113.26, manakala AUD/USD didagangkan pada 0.7834, menyusut -0.57%. EUR/USD menyusut sebanyak -0.33% kepada bacaan 1.1813 dan GBP/USD menyusut -0.40% kepada 1.3112 setakat jam 11.20 a.m.
Indeks U.S dolar yang mengukur kekuatan matawang greenback berbanding enam matawang yang lain naik 0.40% kepada 93.37 setakat pukul 11.20 a.m.
Laporan melaporkan Perdana Menteri UK Theresa May masih mencuba berunding dengan pemimpin E.U dan segelintir ahli parti merencanakan negara UK keluar daripada Eropah.
Menurut Canselor Jerman Angela Merkel, rundingan ini sedang menunjukkan kemajuan selangkah demi selangkah.
 Dolar U.S jatuh mendadak pada awal pagi, diikuti dengan kejatuhan hasil bon berikutan laporan yang menyatakan gabenor Fed, Jerome Powell, dijangka bakal menggantikan Janet Yellen.
Berdasarkan laporan, Powel adalah calon terkedepan yang bakal menduduki kerusi pengerusi Fed selepas siri temuduga Presiden Donald Trump dengan 5 calon tersebut.
Powell dilihat sebagai calon yang kurang hawkish berbanding calon-calon lain yang telah disenarai pendek.
Namun, berikutan laporan data pembuatan dan pekerjaan menunjukkan pertumbuhan positif, indeks U.S dolar kembali mengukuh.
Jabatan Buruh US melaporkan pengurangan jumlah tuntutan faedah/insurans pengagguran (Jobless claims) kepada 222,000 bagi minggu berakhir pada 13 Oktober berbanding minggu sebelum itu yang mencatatkan jumlah 244,000.
Indeks Pembuatan meningkat kepada bacaan 27.9 pada bulan ini berbanding pada bulan September yang mencatatkan bacaan 23.8.


Analisis Teknikal USD/CAD – Timeframe H1 – 27/11/2018

Sentimen pasaran yang berisiko memihak kepada matawang dollar USD untuk mengukuh berbanding dollar CAD. Walaupun pasaran minyak mentah yang merosot sebelum ini dilihat kembali pulih, namun sektor perindustrian di Kanada menunjukkan perkembangan yang membimbangkan di mana beratus pekerja telah kehilangan pekerjaan dan perkara ini telah menjurus kepada luahan rasa kecewa oleh Perdana Menteri Kanada, Justin Trudeau yang mana hal ini dikatakan turut mengejutkan pihak kerajaan. Dengan itu, jika dilihat pada pergerakan harga chart pasangan matawang USD/CAD sesi dagangan semalam, harga pada mulanya menunjukkan penurunan bermula dari paras Magic Pivot sehingga ke paras support MagicS1 pada indicator Moshed Magic Line. Kemudiannya, pengukuh USD telah melonjakkan semula harga melepasi paras Magic Pivot dan membuat kenaikan hampir menyentuh paras resistance MagicR1.
Bersambung pada sesi pasaran Asia hari ini, harga dilihat bergerak di sekitar paras resistance 1.32600 dan menguji paras itu namun dilihat gagal mengekalkan momentum kenaikan. Menjelang pembukaan sesi pasaran Eropah, harga dilihat membuat sedikit penurunan menuju ke paras Magic Pivot 1.3232 hari ini. Namun, jika harga gagal membuat penurunan lebih rendah, jangkaan harga akan menyambung semula kenaikan yang dilakukan sejak semalam dan menuju ke paras resistance terdekat di paras 1.3278 (MagicR1). Kemudiannya, kenaikan harga dilihat bakal menguji kembali zon ketinggian harga pada lonjakan minggu lalu sekitar paras resistance 1.3306 (MagicR2). Dan sekiranya harga berjaya breakout paras tersebut, harga bakal mencari paras ketinggian yang baru berkemungkinan ke paras sekitar 1.3351 (MagicR3).
Namun, jika harga berjaya membuat penurunan lebih rendah sehingga melepasi paras Magic Pivot hari ini, berkemungkinan harga akan menuju ke paras support terhampir yang dilihat berada di paras 1.3204 (MagicS1). Kemudian, penurunan bersambung pula menuju ke paras 1.3159 (MagicS2) sebagai destinasi tumpuan harga seterusnya dan sedikit lagi penurunan bakal melihatkan harga menguji paras support 1.3130 (MagicS3) yang berada pada zon RBS (resistance become support) pada chart USD/CAD.
 Ikuti perkembangan ekonomi di Kanada dan juga pasaran minyak mentah global yang memainkan peranan besar dalam menggerakkan harga pada chart USD/CAD terutamanya. Teliti paras support dan resistance pada chart USD/CAD dengan membandingkan pada paras harga yang telah digariskan pada indicator Moshed Magic Line.

Paras support: 1.3204, 1.3159, 1.3130.
Paras resistance: 1.3278, 1.3306, 1.3351.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Kenapa EUR/JPY Tiba-Tiba Buat Penurunan Mengejut?

Sentimen risk-off pasaran iringi pembukaan sesi pasaran Eropah pada petang ini menyaksikan mata wang safe-haven seperti US dolar dan Yen mengukuh setelah pergerakan mendatar pada sesi sebelumnya.
Ini adalah disebabkan laporan Presiden Rusia Vladimir Putin yang mengumumkan kerahan pergerakan separa tentera Rusia, menandakan tindakan pencerobohan ke atas Ukraine masih lagi berterusan.
Ini menyusuli laporan semalam berkenaan usaha tentera Ukraine yang perlahan-lahan menawan semula daerah-daerah yang dirampas Rusia sebelum ini.
Yen antara yang menyerlah memaparkan peningkatan nilai, namun pelabur waspada untuk mata wang matahari terbit itu untuk kembali susut semula berdepan jangkaan untuk keputusan mesyuarat polisi Bank of Japan (BOJ) yang kekal dovish.
Carta pasangan mata wang EUR/JPY memaparkan penurunan mengejut di awal sesi Eropah petang ini selepas mendatar perlahan di sesi Asia sebelumnya.
Harga yang berlegar pada paras halangan Moving Average 50 (MA50) pada rangka masa 1 jam di carta EUR/JPY kemudiannya menunjukkan penurunan dan memaparkan pergerakan bearish buat harga.
Dari paras sekitar 143.500, harga telah susut ke sekitar 142.00 setakat jam 3.00 petang waktu tempatan, dengan jangkaan harga akan menyambung penurunan lebih rendah sehingga ke penghujung sesi.
 Sasaran adalah pada zon 141.500 untuk diuji sebelum harga bakal melanjutkan penurunan ke sekitar 140.700 dan kemudiannya pula ke zon 140.00.
Namun, waspada sekiranya penurunan harga yang berlaku adalah sekadar reaksi sementara pasaran dan tidak mustahil untuk lonjakan dipamerkan semula.
Untuk jangkaan bagi pergerakan menaik harga, rintangan adalah pada zon 144.00 bakal diuji yang merupakan paras ketinggian dicapai harga pada Selasa semalam.
Seterusnya kenaikan harga akan menguji zon rintangan penting pada 145.00-145.500 yang telah menjadi tumpuan pada dagangan minggu lalu.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Euro Cecah Paras Terendah 2 Tahun Susulan Keputusan Mesyuarat Polisi ECB

Dagangan pada Khamis semalam menyaksikan kejatuhan dolar Euro ke paras terendah untuk tahun 2019 dan juga terendah dalam tempoh dua tahun berbanding dolar Amerika Syarikat susulan keputusan mesyuarat polisi monetari bank pusat Eropah dikeluarkan.
European Central Bank (ECB) telah mengekalkan kadar faedah di paras sifar 0.00% dan memberi petunjuk ke arah pelonggaran polisi pada September.
ECB mengulangi semula kesanggupan untuk mengubah dasar monetari dan akan mempertimbangkan untuk memperkenalkan program pembelian asset yang baru.
Sementara dolar Amerika Syarikat mempamerkan pengukuhannya setelah data pesanan barangan tahan lama Amerika Syarikat mencatatkan kenaikan 2% untuk bulan Jun berbanding jangkaan penurunan kepada 0.2% oleh pasaran daripada bacaan 0.4% bulan sebelumnya.
Manakala, data defisit dagangan dilihat masih lemah apabila menguncup kepada -74.17 bilion untuk bulan Jun berbanding berbanding jangkaan -72.4 bilion. Sementara data tuntutan pengangguran di Amerika Syarikat pula mencatatkan penurunan terendah untuk tempoh 3 bulan.
 Dagangan Pound Sterling pula tidak menunjukkan perubahan yang begitu ketara selepas Boris Johnson telah dilantika menjadi Perdana Menteri Britain yang terbaru. Selepas membentuk barisan kabinet dan penyokong Brexit beliau, beliau memberi jaminan untuk meneruskan pengunduran Britain dari Kesatuan Eropah pada 31 Oktober ini, dengan atau tanpa perjanjian.
Sebelum pengumuman pelantikan jawatan Perdana Menteri itu, pasaran telahpun menyerap jangkaan kejayaan Boris sebagai pemimpin Parti Konservatif sejak awal Mei. Oleh itu, dapat dilihat beberapa pantulan harga pada dagangan GBP berkemungkinan faktor pengambilan keuntungan oleh pelabur pada posisi jualan GBP yang terdahulu.
Menurut penganalisis pasaran, sentimen bagi matawang Pound masih tidak menunjukkan perkembangan dalam erti kata lain masih kekal berisiko. Pasaran terus menantikan perkembangan terbaru pada fasa awal pentadbiran Boris.
Dagangan matawang komoditi termasuk dolar Australa, New Zealand dan Kanada menunjukkan penurunan sehingga penghujung minggu. Tekanan lebih dirasai dengan pengukuhan yang dipamerkan oleh matawang utama dolar USD disokong oleh pertumbuhan pasaran buruh yang kukuh.
Tumpuan pada hari ini akan terarah pada data harga import di Jerman pada jam 2 petang dan seterusnya bacaan awal pertumbuhan GDP di Amerika Syarikat dengan jangkaan angka bacaan yang sedikit menurun.


6 Berita Data Ekonomi Tumpuan Pasaran Minggu Ini (3-7 Mei 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Tinjauan PMI Pembuatan AS (Isnin 10.00 Malam): Sektor pembuatan di Amerika Syarikat (AS) menunjukkan pertumbuhan yang kukuh dengan jangkaan ekonomi AS akan terus mengekalkan kadar pemulihan yang pantas. Angka bacaan dijangka sedikit meningkat kepada 65.0 daripada 64.7 sebelum ini.
Mesyuarat Polisi Bank Pusat Australia (Selasa 12.30 Tengahari): Reserve Bank of Australia (RBA) bakal mengadakan mesyuarat polisi kali keempat tahun ini dengan jangkaan kadar faedah kekal tidak berubah. Kenyataan susulan oleh RBA akan diberi perhatian sebagai petunjuk polisi yang akan datang kepada para pelabur.
 Laporan Data Pekerjaan New Zealand (Rabu 6.45 Pagi): Pertambahan pekerjaan bagi suku terakhir 2020 di New Zealand dijangka mencatatkan penurunan sementara kadar pengangguran kekal di paras 4.9%. Bacaan data yang lemah dan menjadi tumpuan bagi bank pusat ini akan memberi tekanan terhadap mata wang dolar New Zealand.
Mesyuarat Polisi Bank Pusat England (Khamis 7.00 Malam): Bank of England (BOE) masih dijangka untuk mengekalkan kadar faedah tidak berubah dan mengekalkan pembelian bon. Ekonomi UK dilihat menunjukkan perkembangan baik selepas mesyuarat terbaru pada Mac lalu dengan program vaksinasi yang dipergiatkan. Bank pusat juga dilihat belum terdorong untuk mengetatkan polisi semasa.
Laporan Data Pekerjaan NFP AS (Jumaat 8.30 Malam): Setelah melonjak kepada 916,000 pada bulan sebelumnya, pertambahan pekerjaan AS untuk bulan April dijangka untuk terus meningkat kepada 975,000 malah tidak mustahil untuk angka mencapai 1 juta. Dengan jangkaan untuk penurunan kadar pengangguran juga dilihat akan menyokong pengukuhan US dolar dalam pasaran.
Laporan Data Pekerjaan Kanada (Jumaat 8.300 Malam): Sektor buruh di Kanada dinilai positif selepas lonjakan ke paras 300,000 pada bulan Mac lalu mengatasi jangkaan penurunan. Kadar pengangguran juga susut dengan baik. Adakah bacaan laporan untuk bulan April turut memberikan petunjuk yang baik buat Kanada?


Pasaran Minyak Kekal Terjejas, USD/CAD Melonjak Lagi 300 Pips Lebih Tinggi!

Faktor penularan wabak pandemik COVID-19 serta isu pergolakan dalam pasaran minyak mentah terus menyebabkan kejatuhan berterusan dagangan komoditi hitam tersebut.
Permintaan terhadap minyak mentah semakin susut dengan sekatan-sekatan yang telah dilaksanakan oleh kebanyakkan negara akibat ancaman Coronavirus.
Arab Saudi kini sedang merancang untuk meningkatkan pengeluaran minyak mentah melalui fasiliti terbesar mereka, Aramco dengan rancangan eksport minyak menjangkau 10 juta tong sehari pada Mei.
Ini telah mendorong Menteri Tenaga Iraq mendesak supaya OPEC dan rakan sekutunya kembali mengadakan pertemuan untuk rundingan bagi menstabilkan semula ketidaktentuan yang melanda pasaran minyak mentah ini selepas diburukkan oleh isu perang harga.
Matawang dolar Kanada yang sensitif terhadap minyak mentah terus mengalami kemerosotan dengan pergerakan harga pada carta pasangan matawang USD/CAD masih mengekalkan kenaikan harga sejak Januari.
Selepas situasi perang harga susulan keputusan Rusia yang tidak bersetuju rancangan pemotongan pengeluaran minyak oleh OPEC, kenaikan pada carta USD/CAD telah melebihi 700 pips ke paras lebih tinggi.
Kekal berada di atas paras sokongan Moving Average 50 (MA50), harga pada dagangan semalam mencecah paras 1.42700, paras tertinggi sejak Januari 2016.
 Dan untuk dagangan semalam sahaja, harga merekodkan 300 pips kenaikan ke paras ketinggian terbaru tersebut.
Besar kemungkinan harga akan meneruskan lagi kenaikan ke paras lebih tinggi jika pergolakan di antara negara pengeluar minyak berterusan di samping dunia sedang berdepan serangan penularan wabak Coronavirus.
Kanada juga dilaporkan bakal mengumumkan pakej rangsangan ekonomi pada hari ini untuk mengimbangi impak penularan COVID-19 seperti yang telah dilaksanakan oleh negara-negara lain di seluruh dunia.
Namun jika harga kembali membuat penurunan semula, antara paras yang dilihat akan menjadi tumpuan harga adalah pada zon RBS (resistance become support) sekitar 1.40000.
Zon RBS lebih rendah sekitar 1.37500 akan menjadi tumpuan harga pada penurunan seterusnya jika dolar Kanada kembali diniagakan kukuh berbanding US dolar.
Lihat gambar carta pasangan matawang USD/CAD di  bawah untuk rujukan analisis teknikal anda.

Carta yang dipaparkan diatas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sesi Eropah Menyaksikan US Dollar Mula Cipta Langkah Untuk Bangkit, AUD Meningkat

Dollar Australia meningkat kepada paras tertinggi dalam tempoh dua minggu berbanding matawang gergasi pada Khamis dibantu oleh data pekerjaan yang positif. Dalam sesi ini, Dollar New Zealand didagang sedikit menyusut memandangkan matawang gergasi semakin pulih daripada kejatuhan baru-baru ini.
AUD/USD melonjak sebanyak 0.40 peratus kepada 1.7467 iaitu paras tertinggi sejak 3 Mei.
Biro Statistik Australia melaporkan bahawa jumlah pekerjaan meningkat sebanyak 37,400 bagi bulan April mengatasi jangkaan peningkatan sebanyak 5,000 pekerjaan.
Dalam laporan yang sama, kadar pengangguran di Australia juga dikatakan menurun kepada 5.7 peratus bulan lepas daripada 5.9 peratus yang dicatat pada bulan Mac.
NZD/USD dalam masa yang sama menyusut sebanyak 0.19 peratus kepada 0.6930.
 Dalam sesi ini juga, US Dollar mula mencipta momentum menaik selepas kerugian mendadak dalam sesi sebelum ini.
US Dollar dikatakan berada dalam tekanan selepas Trump dikatakan berkongsi maklumat perisikan yang agak sensitif dengan Menteri Luar Russia dalam mesyuarat yang dijalankan pada minggu lepas.
Bekas Pengarah FBI, Robert Mueller juga telah dilantik pada Rabu oleh Jabatan Keadilan sebagai peguam khas yang akan mengambil alih kes siasatan terhadap penglibatan Russia di dalam kempen pilihanraya Amerika Syarikat sebelum ini.
US Dollar Index yang mengukur matawang US Dollar juga kali terakhir dinilai meningkat sebanyak 0.20 peratus kepada 97.53.
Sentimen Pasaran Masih Dihantui Dengan Isu Lebihan Bekalan


Penurunan Kadar Pengangguran Australia Dorong Lonjakan AUD

Dagangan USD rendah susulan data jualan runcit Amerika Syarikat (AS) yang lemah manakala turun naik dalam matawang pound masih berterusan di tengah-tengah situasi Britain dan Kesatuan Eropah (EU) sedang berusaha untuk mencapai perjanjian Brexit sebelum tarikh akhir.
Pound melonjak lagi ke paras tertinggi dalam tempoh lima bulan semalaman menjejaki beberapa berita yang bercampur-campur mengenai kemungkinan akan ada kemajuan dalam perbincangan Brexit di sidang kemuncak pemimpin EU hari ini.
Selain itu, dolar Amerika terus menyusut disebabkan data jualan runcit pada bulan September dicatatkan mengalami kejatuhan buat kali pertama dalam tempoh tujuh bulan menggambarkan kesuraman ekonomi dan menjadi salah satu faktor utama untuk penurunan kadar faedah.
 Sementara itu, dolar Aussie pula mempamerkan prestasi yang berbeza pada sesi Asia hari ini dengan mengalami lonjakan berbanding USD dan matawang safe-haven yen berikutan penurunan dalam kadar pengangguran di Australia.
Kadar pengangguran bagi bulan September 2019 menurun kepada 5.2% berbanding 5.3% yang dicatatkan pada bulan sebelumnya dan ia turut melampaui jangkaan pasaran yang juga mengunjurkannya pada 5.3%.
Bilangan penganggur menurun sebanyak 8,100 manakala pekerjaan meningkat sebanyak 14,700 dengan sebahagian besarnya disokong oleh pekerjaan sepenuh masa.
Berdasarkan daripada data yang optimis ini, ia akan mengurangkan tekanan ke atas Reserve Bank of Australia (RBA) untuk membuat pelonggaran polisi lagi dengan mengurangkan kadar faedah yang selanjutnya pada tahun ini.


Komoditi Hitam Pulih Namun Masih Dibawah Paras 3 Minggu Lalu

Harga minyak pada pembukaan pasaran Asia hari ini meningkat dan bergerak pada julat yang kecil selepas pulih dari kejatuhan 3 hari berturut-turut pada sesi yang lepas. Harga minyak mula jatuh pada awal pembukaan pasaran minggu ini walaupun pasaran masih dalam proses pengetatan secara beransur-ansur.
Minyak brent yang menjadi tanda aras harga minyak antarabangsa meningkat 11 sen atau 0.22% kepada $50.97 setong sekatat jam 9.30 pagi.
Harga bagi West Texas Intermediate US (WTI) kekal di paras pembukaan $ 47.09

 Pelabur-pelabur minyak berkata harga turun kerana jualan yang berlaku pada pasaran yang lain seperti stok US dan Asia. Hal ini turut berlaku kerana keraguan para pelabur terhadap kepimpinan Presiden Donald Trump serta kontrevasi-kontrevasi yang melanda beliau untuk meneruskan agenda ekonominya.

ANZ Bank berkata, “Data EIA menunjukkan kejatuhan bekalan minyak sebanyak 8.95 juta tong menjadikan jumlah 466.5 juta tong setakat minggu lepas, dan rekod bekalan minyak komersial jatuh 13% sejak bulan Mac ke paras terendah 2016”.

Kenaikkan harga minyak sangat bergantung kepada kadar pengeluaran daripada Organisasi Negara Pengeksport Minyak (OPEC) dan non-OPEC seperti Rusia. Mereka telah berjanji untuk hadkan pengeluaran kepada 1.8 juta tong sehari bermula Januari tahun ini sehingga Mac 2018 untuk ketatkan pasaran sekaligus meningkatkan harga.
Sehingga kini, pengeluaran minyak OPEC dan Rusia masih tinggi kerana ada dikalangan ahli tidak mematuhi syarat pemotongan minyak yang telah ditetapkan.